text:
by http://urukundo.info
Abagore bo mu Rugaga rw’Abikorera mu Rwanda (PSF) baributsa abagabo kureka abagore bakava mu rugo na bo bakitabira ibikorwa bigamije iterambere, kuko iterambere ry’umugore rikemura byinshi.
Umuyobozi w’ Ihuriro ry’Abagore Bikorera muri PSF, Mushimiyimana Eugenie, yavuze ko iki gikorwa gishyigikira icya Loni cyarangiye mu minsi yashize cyo gushyigikira umugore akiteza imbere biciye mu mirimo igamije nyungu hazamurwa imbaraga zabo.
Izi nshingano z’urugo zaharirwaga kenshi umugore ngo zatumaga abantu bafata ko umugore agomba kuguma mu rugo akita ku bana binajyana n’imirimo yo mu gikoni nyamara ngo si ko byakagombye kugenda.
Yakomeje ati “Birasaba umuryango muri rusange gushyira hamwe, umugabo akumva ko niba umugore agiye mu bikorwa byo kwiteza imbere adataye urugo atibagiwe inshingano ze atagiye kwirenganiza icyo yari akwiye kuba cyo ahubwo ko agiye gukorera urugo kugira ngo bafatanyirize hamwe kuruzamura.”
Ku bagabo ngo batege amatwi banarebe ibyiza by’iki gikorwa kuko iyo umugore wo mu rundi rugo ateye imbere bitewe n’ibikorwa by’ishoramari yitabiriye bitanga isomo mu rundi rugo.
Kalisa Tunga ni umwe mu bagabo bagaragaje ko iterambere ry’umugore rigera mu nkike zose z’urugo, umuryango n’igihugu.
Yongeyeho kandi ko abagore ari bo benshi mu Rwanda, bityo bateye imbere ngo ni igihugu cyaba giteye imbere. Yongeye gukangurira abagabo kunyurwa n’uko abagore bakwiteza imbere.
Yongeyeho ko “umugore afite ubushobozi bwo guteza imbere ubukungu bw’umuryango; kugarukira mu gikoni gusa ntagire ikindi akora afite ubwenge afite ubushobozi, ni igihombo ku muryango.”
Abagore batandukanye bo mu Rwanda bamaze iminsi bafashwa kongera ubushobozi mu byo kwihangira imirimo no gukoresha amahirwe babona kwiteza imbere.
Ibi bicishwa mu mahugurwa bahabwa n’umushinga w’Abadage GIZ ukunze kubahugura wanabahaye inzobere mu kubagira inama ikorera muri PSF, hagamijwe ko bakwiteza imbere bakaba ba rwiyemezamirimo bahanga akazi bagatanga imirimo.


c: text/html

text:
Kubana neza n’abandi
Ubucuti
Ni iki kiranga incuti nyancuti?
Abantu benshi bazi akamaro ko kugira incuti nyancuti. Wakora iki ngo ubere abandi incuti nyancuti? Iyi ngingo isuzuma amahame ane yo muri Bibiliya yabigufashamo.
Incuti nyakuri ni iyihe?
Biroroshye kubona incuti zikuryarya, ariko se wakora iki ngo ubone incuti nyakuri?
Nabona nte incuti nziza?
Ibintu bine byagufasha kuva ku bucuti busanzwe ukagira incuti magara.
Ese ni ngombwa ko nongera incuti zanjye?
Kugira incuti zimwe muhorana ushobora kumva ari byiza, ariko si ko buri gihe bigira akamaro. Kubera iki?
Irungu
Uko wahangana n’irungu
Guhorana irungu bishobora kukugiraho ingaruka nk’izigera ku muntu unywa amasegereti 15 ku munsi. Uko wakwirinda irungu, ubwigunge n’imitekerereze yo kumva ko wahejwe
Ese ujya wumva wigunze?
Ibintu bitatu byagufasha kuva mu bwigunge no gushaka incuti.
Ese ufite incuti cyangwa wumva uri wenyine?
Gushaka incuti ntibyoroshye. Ese ni ngombwa ko uba uzwi? Wakora iki ngo ugire abantu muhuza maze mube incuti?
Kuki nta ncuti ngira?
Si wowe wenyine wumva utagira incuti cyangwa wumva ufite irungu. Reba uko bagenzi bawe muri mu kigero kimwe babyitwayemo.
Gushyikirana
Gushyira amafoto kuri interineti
Gushyira amafoto kuri interineti no kureba ay’inshuti zawe, bituma umenya amakuru yazo ariko bishobora no guteza akaga.
Jya ukoresha neza imbuga zihuza abantu benshi
Jya uba maso mu gihe ushyikirana n’incuti zawe kuri interineti.
Ni iki namenya mu birebana no kohererezanya ubutumwa kuri telefoni?
Ubutumwa bushobora kugutanya n’incuti kandi bugatuma abantu bagufata uko utari. Isomere wumve impamvu.
Jya ugira ikinyabupfura mu gihe ukoresha telefoni
Ese guhagarika ikiganiro ugasoma ubutumwa bugufi ni bibi? Ese kwirengagiza ubwo butumwa ugakomeza ikiganiro hari icyo bitwaye?
Kurambagiza
Ese ubu ni ubucuti gusa?—Igice cya 1: Ibyo mbona bisobanura iki?
Dore inama zagufasha kumenya niba umuntu agukunda cyangwa niba muri incuti bisanzwe.
Ese ubu ni ubucuti gusa?
—Igice cya 2: Ibyo nkora byerekana iki?
Ese incuti yawe ishobora gutekereza ko imishyikirano mufitanye atari ubucuti busanzwe? Reba inama zagufasha.
Mu gihe ufitanye ubucuti budasanzwe n’uwo mutashakanye
Ese waba wibwira ko ari incuti yawe gusa? Niba ari uko bimeze, soma amahame yo muri Bibiliya yagufasha kwisuzuma.
Ese ni urukundo nyakuri cyangwa ni agahararo?
Menya aho urukundo nyakuri n’urukundo rw’agahararo bitandukaniye.
Ese kugirana ubucuti budafite intego nta cyo bitwaye?
Mu by’ukuri ubucuti budafite intego ni iki? Kuki hari abantu bagirana ubucuti nk’ubwo? Bigira izihe ngaruka?
Urukundo nyakuri ni iki?
Amahame yo muri Bibiliya ashobora gufasha Abakristo guhitamo neza uwo bazabana no gukomeza kugaragarizanya urukundo nyakuri bamaze gushakana.
Ese ngeze igihe cy’irambagiza?
Suzuma ibibazo bine byagufasha kumenya niba ugeze igihe cyo kurambagiza.
Ese niteguye gushaka?
Kugira ngo usubize icyo kibazo, ugomba kuba wiyizi neza. Kwisuzuma utibereye bizabigufashamo.
Wabwirwa n’iki ko ukwiranye n’umuntu runaka?
Wakora iki ngo wirinde kureba ibigaragarira amaso gusa, maze umenye incuti yawe neza?
Ese duhagarike ubucuti twari dufitanye?
—Igice cya 1
Abashyingiranywe babana akaramata. Ku bw’ibyo, niba ushidikanya ku muntu murimo murambagizanya, ntukirengagize ibyiyumvo byawe!
Ese duhagarike ubucuti twari dufitanye?
—Igice cya 2
Guhagarika ubucuti ntibyoroshye. Ni ubuhe buryo bwiza wabikoramo? Wakwihanganira ute agahinda ugira nyuma yaho?
Icyo wakora mu gihe ubenzwe
Ese ubuzima bushobora gukomeza nyuma yo kubabazwa n’uko bakubenze?
Guhosha amakimbirane
Uko wabana amahoro n’abandi
Amahame yo muri Bibiliya yatumye abantu bahoze bangana babana amahoro, kandi baba incuti.
Kubabarira ni iki?
Bibiliya ivuga ibintu bitanu byagufasha kubabarira abandi.
Uko wababarira
Kuki kubabarira bishobora kugorana cyane? Inama za Bibiliya zishobora kubigufashamo.

robotstxt: allowed

filter: keep


text:
Urwenya-"Zana hano se ninywere ko ari amaraso ya Yesu ni aya so cyangwa ni aya nyoko"
"Zana hano se ninywere ko ari amaraso ya Yesu ni aya so cyangwa ni aya nyoko"
Umunyedini umwe yasomye ku kayoga kandi bibujijwe mu itorero ryabo maze bamufungira ifunguro ryera. Noneho ku munsi w'ifunguro nawe ariyemeza ajyayo maze ajya ku murongo hamwe n'abandi, ni uko bagiye kumugeraho umudiyakoni aba amwegeje ku ruhande amubwira ati "wowe ntabwo wejejwe" ; umurokore yararakaye bya hatari maze ahita abashikuza ifunguro n'umujinya mwinshi ababwira nabi ati "Zana hano se ninywere ko ari amaraso ya Yesu ni aya so cyangwa ni aya nyoko" Sye!!
Shyiraho Igitekerezo!
Subscribe to: Post Comments (Atom)


text:
Atuye mu Murenge wa Rwezamenyo mu Karere ka Nyarugenge, ariko yavukanye ubumuga bw’ingingo. Ni umwe mu bakunze kwibazwaho na benshi bitewe n’impano zitandukanye afite.
Kabwana yikundira kunywa agasembuye, iyo umusuye mukaganira ukabona imibereho ye, uratungurwa ukanamugirira impuhwe cyane cyane bitewe n’uburyo abasha kwitunga kandi yaravukanye ubumuga.
Bimwe mu bikunze gutangaza benshi kuri we ni uburyo afite ubushobozi bwo kumenya ingengabihe no gufata nimero za telefone zose z’abantu azi mu mutwe ndetse no kudapfa kwibagirwa.
Aganira na IGIHE, Mukeshimana yavuze ko n’ubwo yavukanye ubu bumuga, ku bwe anishimira ko hari impano yavukanye zidasanzwe kuko zituma abasha gusunika iminsi.
Yagize ati “Nubwo meze gutya, ntabwo bimbangamira cyane kuko n’Imana yandemye hari impano yanyihereye abandi badafite kandi imfasha gutuma mbona icyo kurya.”
Yakomeje avuga ko kuba abasha gufata nimero za telefone z’abantu bose azi mu mutwe no kumenya ingengabihe y’imyaka yose bimufasha cyane mu mibereho ya buri munsi.
Yagize ati “Urebye kuba nshobora kubwira umuntu itariki y’umunsi wo mu mwaka runaka ntaho ndi kubireba bituma mbasha kubaho kuko hari abagiraneza mbibwira bagahita bampa amafaranga, ku buryo ayo bampa ariyo nkuramo n’ayo kurya cyangwa kwishyura inzu ncumbitsemo.”
Mukeshimana anemeza ko iyi mpano yavukanye ituma byibuze ku kwezi abasha kubona amafaranga ibihumbi 20 by’ubukode n’andi yo guhaha.
Gusa ashimangira ko ababazwa cyane n’uburyo umuryango we wibera i Burundi urimo nyina n’abavandimwe be usa nk’uwamuhaye akato ukaba ntacyo umufasha kandi bafite ubushobozi.
Incamake y’ikiganiro Kabwana yagiranye n’Umunyamakuru wa IGIHE
Umunyamakuru: Tariki ya 10 Mutarama mu 2022 hazaba ari ku wa kangahe?
Mukeshima: Ku wa Mbere
Umunyamakuru: Tariki ya 20 Ukuboza 2019, hazaba ari ku wa kangahe?
Mukeshimana: Bizaba ari ku wa Gatanu
Umunyamakuru: Ubunani bwo mu mwaka utaha buzaba ari ku wuhe munsi? kangahe?
Mukeshimana: ubunani bw’umwaka utaha buzaba ari ku wa Mbere.
Mukeshima yasoje avuga ko afite gahunda yo gushakisha uburyo yazubaka inzu, kugira ngo atandukane n’ubuzima bwo gukodesha cyane cyane ko kubona amafaranga yo kwishyura bimugora.


text:
Umuvugabutumwa mpuzamahanga, akaba n’umwanditsi w’ibitabo Joyce Meyer avuga ko yize ibintu byinshi mu buzima bwe, ariko hari isomo rirura ayandi yize, ari ryo kubanza Imana mu buzima bwe. Ubwo yagarukaga ku buhamya bwe ubusanzwe bukubiyemo igice kinini cy’ihohoterwa rishingiye ku gitsina yakorewe na Papa we umubyara, ibintu byanatumye ubuzima bwe burangwa n’ubwihebe butewe no gutakaza icyizere cy’ejo hazaza he.
The Christian Post yanditse ko Joyce Meyer avuga ko Imana yamufashije gusohoka muri ubu buzima no gukira ibikomere bitari bimworoheye kuko byamungaga ubugingo bwe. Ati ‘’ Byabaye urugendo rurerure ngo mbe ndaho ndi ubu nubwo ntibyari byoroshye, ariko mu by’ukuri byari bikwiye, uyu ni umurimo utangaje ntabasha gusobanura Imana yakoze mu buzima bwanjye.’’
Rimwe mu magambo yamubereye inkomezi mu buzima bwe, Joyce Meyer avuga ni aya ‘’Icyo nsaba Uwiteka ni kimwe ni cyo nzajya nshaka, Ni ukuba mu nzu y’Uwiteka iminsi yose nkiriho, Nkareba ubwiza bw’Uwiteka, Nkitegereza urusengero rwe.’’ Zaburi 27:4
Yifashishije ubuhamya bwe avuga ko ikintu kibanziriza ibindi yize mu buzima ari Ukubanza Imana mu buzima bwose. Ibi kandi ngo bitandukanye no kujya gushaka Imana ari uko gusa ufite ibyo uyifuzaho, ahubwo ari ukumva Imana ari iya mbere mu buzima bwawe bwose.
Ati’’ Imana iradukunda cyane kandi iba ishaka kutwereka urwo rukundo. Iba ishaka ko tugirana ubusabane bwihariye kandi bwimbitse bitari igihe gusa dufite ibyo turimo kuyisaba cyangwa kuko dufite ibibazo byihutirwa dukeneye ko idufashamo.’’
Joyce avuga ko yahishuriwe ko iyo umuntu atunze Imana, aba afite byose kandi bikuraho gutakaza ibyiringiro mu buzima. Joyce Meyer ni umuvugabutumwa umaze kuzenguruka uduce dutandukanye tw’isi avuga ubutumwa bwiza bwa Yesu, akaba afite n’umuryango w’ivugabutumwa witwa Joyce Meyer Ministries. Ni umwanditsi w’ibitabo, kuri ubu akaba amaze kwandika ibigera kuri 90.


text:
Kugirango ukire si ibikwizanira urabiharanira, ukabikorera.hari imitekerereze ndetse n’ ibintu bibaranga nawe byagufasha
MENYA IBINTU 15 ABANTU BATEYE IMBERE BAKORA UMUNSI KU WUNDI
.
.
Benshi mu bateye imbere bagira inzira banyuzamo ubuzima bwabo ndetse bakagira n’ibintu bisa n’aho byoroheje bubaha bakabasha kugera ku byo biyemeje.
.
Iyo umuntu avuze abateye imbere abantu bumva abacuruzi bakomeye,Abanyamadini bafite bayobotswe na benshi, abantu bafite impamyabushobozi z’ikirenga, abikorera benshi bita “abagwizatunga” (Abakire), abakozi bagiye baba imbarutso zo guteza imbere ibigo bakorera, Abanyapolitiki bakomeye n’abandi.
.
Urutonde rwaba rurerure gusa bigora benshi kumenya amabanga baba baragiye bakoresha aho benshi baba bakekerwaho izindi mbaraga zanduye, gusenga bidasanzwe, kugira umugisha,gukomoka mu miryango ikize n’ibindi.
.
Gusa hari amagambo 15 watekerezaho atagombera amashuri menshi,amafaranga cyangwa impamyabushobozi z’ikirenga ahubwo ni ibyo buri muntu wese afitiye ubushobozi bwo kugeraho ariko itandukaniro rikaba uburyo tubikoresha.
.
.
1. Kwishima
.
Abakora cyane bamara igihe kinini bahugiye mubyo bakora ariko .Gusa iyo bageze mu bihe bikomeye ntibibaherana ahubwo bamenya kubyitwaramo neza kuko baba baziko ikibazo bahuye nacyo uyu munsi ari ikiraro kibageza ejo hazaza.
Baharanira kwishimira urwego uru nuru bariho haba mu bibazo by’inzitane cyangwa mu bihe by’urwunguko bityo aho kugirango ibibazo bibace intege ahubwo bikababera isoko y’iterambere.
.
.
2. Kwiga
.
Hari imvugo mu Kinyarwanda ngo kwiga ntibijya birangira,kandi ntabumenyi bupfa ubusa.Abantu bateye imbere iki kintu baba bakizi ariyo mpamvu bahora baharanira kwiyungura ubumenyi ndetse bahanga n’udushya mubyo bakora.
.
.
3. Kumva
.
Nta muntu ushobora gushyira mu bikorwa inshinga “Kwiga” atabanje iyitwa “kumva”. Abantu bateye imbere bakunda gutega amatwi ibyo abantu bababwira cyane ibibakebura kurusha ibibasingiza.
Abo bantu iyo ubabwiye ikintu kibakebura baragikunda kurusha ikibabwira ibyo bamaze gutunganya.
.
.
4. Kubaza
.
Kubaza ni ibintu bibafasha gusobanukirwa ibyo bumvise ndetse no guhuza inshinga “Kumva” no “Kwiga” icyo mu cyongereza bita “Active Listening”, bishatse kuvuga ko bitonda bakumva,bakabitekerezaho ndetse icyo badasobanukiwe bakwaka ibisobanuro.
Gusa ibyo bumvise byose siko bahita babimira bunguri ahubwo babitekerezaho cyane bagakuramo ibifite akamaro.
.
.
5. Kwisanisha
.
Abantu bateye imbere kugirango bayobore abantu, kugirango abantu babumve ndetse abo bayobora babagirire ikizere babanza kwisanisha nabo no kwishisha bugufi kugirango babone guhuza ibiganiro n’abo akenshi baba barusha icyubahiro.
.
.
6. Kurekura – Gutanga
.
Nta muntu numwe ku isi wageze ku bikomeye ku giti cye ahubwo afashwa n’abandi kubigeraho. Abakomeye barabizi kandi baziko kugirango ubone ibituruka mu kuboko kw’abandi nawe ugomba kubanza kugira ibyo urekura.
.
.
7. Gushimira
.
Ijambo ryoroheje cyane “Urakoze” usanga benshi ribagora ariko ni ijambo benshi mubateye imbere baba barakoresheje kandi rikazabaha inyiturano itagerwa ku mashyi.Iri ni ijambo ubwira umuntu akishima kurusha nuko wamuha ibifatika.
.
.
8. Gutsindwa
.
Baca umugani mu Kinyarwanda ngo ntayitinya itarungurutse ariko abahanga bavuga ko mbere yo kugirango utere imbere ubanza kurenga ubwoba ugafata “Risk”. Byakunda ukunguka ugatunga ugatunganirwa ariko byanakwanga ugakuramo isomo.
.
.
9. Kwisubiraho
.
Baca umugani ngo “ubugabo butisubiraho bubyara ububwa” uyu mugani bawuca bagaragaza ko ibyo ukoze byose ugerageza atariko bicamo ahubwo iyo ugeze mu nzira z’inzitane ugomba gushaka uburyo uzisohokamo.
Muri uku kuzisohokamo ugomba rimwe na rimwe guhindura ibyemezo,gufata imyemezo byihutirwa kugirango kandi benshi babikora bibaganishe aheza.
.
.
10. Gukunda
.
Kugirango utere imbere ugomba kugira ibyo ukunda byinshi bishingiye ku buzima,ku masano ndetse no ku kazi.Ni muri urwo rwego benshi bakunda imiryango yabo ,akazi bakora ,abakiliya babo ,ubuzima ubwabwo n’ibindi.
Abantu bateye imbere bakoresha iki kintu kuko aricyo kibyara b’abantu babafasha urugendo rw’ubuzima.
.
.
11. Kubabarira
.
Abahanga bavuga ko gukosa ari ibintu bisanzwe ahubwo gusubira mu ikosa aribyo bibi. Kugirango utere imbere ugomba kumenya ko abantu bakosa kandi bagahabwa imbabazi.
Benshi mu bateye imbere barababarira ariko bakereka ababakoshereje uburyo batazongera kugwa mu ikosa ukundi.
.
.
12. Kwibuka
.
Mu mvugo ya Kinyarwanda bavuga ko “utazi iyo ava atamenya iyo ajya” benshi mu bateye imbere usanga batajya bibagirwa ibihe,abantu n’ibindi byabakoze mu jisho mu rugendo rwabo.
Abo bantu usanga baramenye gutandukanya ibyo benshi bitiranya aribyo kubabarira uwagukoshereje no kwibagirwa.
.
.
13. Gutinyuka
.
Buri mahitamo yose ku isi asaba gutinyuka ku buryo n’akantu abantu bita akoroheje gasaba icyemezo gikomeye,bisobanuye ko abantu bateye imbere ari abantu batinyuka cyane “risk-takers” kandi bakamenya kwakira neza umusaruro bitanze ari mwiza cyangwa udashimishije “risk-managers”
.
.
14. Guhitamo
.
Abantu bateye imbere cyane usanga bafite ibintu byinshi bibareba ndetse rimwe na rimwe byuzuzanya.
Mu nzego zitandukanye usanga bisaba ubuhanga bwinshi kugirango byose babitwarire rimwe kuko akenshi biba byuzuzanya.Guhitamo nicyo cya mbere ukora ukareba ikihutirwa kurusha ibindi “Priority” maze n’ibindi ukagenda ubikurikizaho.
.
.
15. Kugera ku ntego
.
Benshi bakunda gutangira ibintu bakabihagarika bageze hagati,gusa abantu baguha amanota bagendeye kubyo warangije ahubwo atari ibyo watangiye.Iki kintu abantu batera imbere nuko baba barabanje kukimenya bagategura neza ibyo bagiye gutangira bakemera gutanga ikiguzi cyacyo cyose ngo kizagerweho.
Reposted by Dr. P. Mupenzi Mwiza


text:
GUKAMURA INDIMU 2 +AMARUNJI 2 +MANDALENE 1, MUGIKOMBE CY’AMAZI ASHYUSHYE CYANE, UKONGERAMO IBIYIKO 2 BYUBUKI BYAKUVURA?
Bivura indwara zananiranye, zirimo ububabare mugatuza, kwibagirwa muburyo bukabije, igogora ritagenda neza, ibyuka bibi mumara, indwara zo munzira zinkari, nibindi. Ubuzima bwiza Buzana ubutunzi
IBISHISHI N’INDWARA KI ?
Ibishishi byo mu maso (Acné) ni indwara igaragazwa n’ibiheri bifatira mu twenge tw’ubwoya bw’uruhu. Rimwe na rimwe bikagera mu mugongo, ku ntugu no mu gituza .Bikaba bigenda bishira uko umuntu agenda asatira imyaka y’ubukure iyo nta bundi burwayi afite ; ariko hari n’uburyobutandukanye bishobora kwiyongera kubera ko umuntu yariye ibiribwa bikize ku masukari no ku binure ; by’umwihariko za shokola (chocolat).
Ku bagore ;ibiheri byo mu maso bishobora kwiyongera mu minsi ibanziriza imihango ;bikagabanuka cyangwa bigashira iyo atwite.
Kota izuba, guhumeka umwuka mwiza mu gihe cyo gukora imyitozo ngororamubiri, kugira gahunda nziza y’imirire, gufasha igogora ry’ibiryo n’amara gukora neza urya kenshi indyo itananiza igogora nk’ibinyampeke n’imboga rwatsi, hamwe no kunywa amazi asukuye bigira uruhare mu gukumira indwara y’ibishishi.
WAKORA IKI IGIHE URWAYE IBISHISHI
Mu rwego rwo kwirinda indwara y’ibishishi ndetse no kubayirwaye hari zimwe mu nyunganira mirire zagufasha gusa neza ugasa nk’umwamikazi(ukagira uruhu rwiza rutemba itoto), hifashishijwe zimwe mu inyunganiramirire nka Royal jelly Pine pollen tea na Propolis plus capsule
zujuje ubuziranenge ku rwego mpuzamahanga, zirakunzwe cyane ku isi hose kubera uburyo zifasha benshi.
Dukorera mwaRubangura mu Mugi wa KIGALI.
Cont:+250725600830
Whatsap +250788888811
Reposted and Dr. P. Mupenzi Mwiza
Group Ubuzima-Ubuvuzi-Inama


text:
Konka Group Ltd ikomeje kudabagiza no korohereza abakiriya bayo, aho kuri ubu ku bufatanye na Banki ya Kigali(BK) yazanye Promotion idasanzwe ku muntu ushaka gutunga igikoresho cya Konka afite konte muri BK, azajya agihabwa ku nguzanyo maze akazishyura nta nyungu ku nguzanyo asabwe mu gihe cy’amezi agera ku icyenda.
Konka Group Ltd ikomeje kudabagiza no korohereza abakiriya bayo, aho kuri ubu ku bufatanye na Banki ya Kigali(BK) yazanye Promotion idasanzwe ku muntu ushaka gutunga igikoresho cya Konka afite konte muri BK, azajya agihabwa ku nguzanyo maze akazishyura nta nyungu ku nguzanyo asabwe mu gihe cy’amezi agera ku icyenda.
- Umuyobozi wa StarTimes, uwa Konka,abo muri BK, ubwo basinyaga amasezerano y’ubufatanye muri Christmas Promotion
Kuri uyu wa gatanu tariki ya 2 Ukuboza 2016, nibwo ubuyobozi bwa Konka Group Ltd n’ubwa Star Times basinyaga amasezerano y’ubufatanye na Banki ya Kigali(BK) muri gahunda yo korohereza abakiriya b’ibi bigo uko ari bitatu(3) mu bihe by’iminsi mikuru, aho umuntu uzajya yifuza igikoresho cy’ikoranabuhanga ariko atabashije guhita yishyura azajya agana BK ikamwishyurira agafata icyo gikoresho nk’inguzanyo akazaba yishyura buhoro buhoro.
- Umuyobozi muri BK ashyira umukono ku masezerano
Nk’uko byatangajwe n’umuyobozi wa Konka Group Ltd, Charles Gasana, ngo nk’uko byari bisanzwe ko Konka ikopa ibikoresho byayo ku bakiriya bayo babyifuza ariko bakaba bashaka kwishyura buhoro buhoro, ngo iyi Promosiyo yo mu minsi mikuru izafasha abakiriya bayo gutunga ibikoresho byiza kandi bikomeye nta nyungu ku nguzanyo batanze.
- Charles Gasana, umuyobozi wa Konka ashyira umukono ku masezerano
Yagize ati: "Ubundi birazwi ko ari twe kigo cya mbere gitanga ibikoresho bigezweho kandi byiza bikomeye by’ikoranabuhanga byifashishwa mu ngo. Dufatanyije na BK, abakiriya bacu bazashobora kubona ibikoresho byacu ku nguzanyo nta nyungu yindi basabwa, mu maduka ya Konka yose aho ava akagera ari mu gihugu cy’u Rwanda."
- Umuyobozi wa StarTimes ashyira umukono ku masezerano
Iyi promosiyo igiye gutangira amasezerano yayo akaba yashyizweho umukono n’ibigo bitatu, izatangira muri uku wezi kw’Ukuboza 2016 isozwe muri Mutarama 2017, ikaba izamara igihe cy’amezi 2, umuntu wese ufite konti muri BK, yifuza gutunga igikoresho cya Konka cyangwa icya StarTimes akagihabwaho inguzanyo ariko ntazatange inyungu ku nguzanyo, ndetse akazishyura mu gihe cy’amezi agera kuri 6.
Ibikoresho byiza birimo amatereviziyo ya rutura, amaterefone meza agezweho, ndetse n’ibindi bikoresho byiza cyane, umukiriya wese ubyifuza azajya abinyuza muri BK,maze yishimane n’abe muri Promition Christmas, atunze ibikoresho byiza bya Konka kandi bihendutse.


text:
ISOMO RYA MBERE
Igitabo cy’Ibyakozwe n’Intumwa (Intu 4, 32-37)
32Imbaga y’abemera yari ifite umutima umwe n’amatwara amwe, kandi nta n’umwe wibwiraga ko icyo atunze cyose ari icye bwite, ahubwo byose byari rusange kuri bo. 33Nuko Intumwa zikomeza guhamya izuka rya Nyagasani Yezu n’ububasha bukomeye, kandi ubugwaneza bwinshi bwari bubuzuyemo bose. 34Koko rero nta mukene wababagamo, kuko ababaga bafite amasambu cyangwa amazu babigurishaga, bakazana ikiguzi cyabyo 35bakagishyikiriza Intumwa. Nuko bakabisaranganya bakurikije ibyo buri muntu akeneye.
36Bityo na Yozefu, uwo Intumwa zari zarahimbye Barinaba - ari byo kuvuga Imaragahinda -, wari n’umulevi ukomoka i Shipure, akaba yari afite umurima. 37Agurisha uwo murima, maze ikiguzi cyawo agishyikiriza Intumwa.
ZABURI (Zab 93 (92), 1ab, 1c-2, 5)
Inyik/ Yezu Kristu ni Nyagasani, aganje mu ikuzo.
Cyangwa : Alleluya.
Uhoraho ni Umwami, yisesuyeho ubuhangare,
Uhoraho yambaye ububasha, yarabukindikije.
Isi yarayishinze arayikomeza ;
intebe yawe y’ubwami yashinzwe ubutajegajega,
uriho kuva kera na kare !
Ibyo waduhishuriye ni amanyakuri ;
Ingoro yawe ikwiranye n’ubutungane,
Uhoraho, uko ibihe bizahora bisimburana.
IBANGONDIRIMBO RIBANZIRIZA IVANJILI (Yh 12, 32)
Alleluya Alleluya.
Mwana w’umuntu wererejwe ku musaraba,
ureshya abantu bose ukabiyegereza.
Alleluya.
IVANJILI
+ Yohani (Yh 3, 7-15)
Muri icyo gihe, Yezu abwira Nikodemu ati 7« Ntutangazwe n’uko nkubwiye ngo ugomba kongera kuvuka ubwa kabiri. 8Umuyaga uhuha werekeza aho ushaka, ukawumva uhuha, ariko ntumenye aho uturuka cyangwa aho werekeza ; nguko uko bimerera umuntu wese wavutse kuri Roho. » 9Nikodemu aramubaza ati « Ese ibyo bishobora kubaho bite ?» 10Yezu aramusubiza ati « Ukaba umwigisha muri Israheli, maze ibyo ntubimenye ? 11Ndakubwira ukuri koko : tuvuga ibyo tuzi, tugahamya n’ibyo twabonye, ariko ntimwemere ibyo duhamya. 12Niba mutemera mbabwira ibintu byo mu isi, muzemera mute nimbabwira ibyo mu ijuru ? 13Nta wigeze azamuka ajya mu ijuru, uretse Umwana w’umuntu wamanutse aturutse mu ijuru. 14Mbese nk’uko Musa yamanitse inzoka mu butayu, ni ko n’Umwana w’umuntu azagomba kumanikwa, 15kugira ngo umwemera wese agire ubugingo bw’iteka. »


text:
Amasomo:
Isomo rya mbere: Mik 5, 1-4a
Zaburi: 79, 2. 3bc, 15-16, 18-19
Isomo rya kabiri: Heb 10, 5-10
Ivanjili: Lk 1, 39-45
INYIGISHO:
Imana yateguriye muri Mariya, umuja wayo w’intamenyekana no mu muryango w’insuzugurwa kurusha indi miryango ya Yuda, umubiri w’umwana wayo Kristu, waje gusendereza isi Roho we utanga amahoro
Bavandimwe, amasomo Kiliziya yaduteguriye kuri iki cyumweru cya kane cya Adiventi umwaka C, arongera kuducira amarenga ku buryo tugomba kwitegura kwakira Yezu uza gutura mu mitima yacu, tukamwakirana ubwiyoroshye bw’umutima. Uyu mugenzo wo kwiyoroshya ugomba kugaragarira mu isano muntu afitanye n’Imana, ndetse n’iyo afitanye na mugenzi we. Iyo ni yo ngingo nyamukuru tugiye kuzirikanaho tugendeye ku masomo y’uyu munsi: Isano muntu afitanye n’Imana ndetse na mugenzi we, n’icyo ayo masano adusaba nk’abakristu.
Bavandimwe, muntu ntiyaremewe kuba wenyine yigunze hano kuri iyi si, ahubwo agomba gusabana n’abandi. Uko gusabana n’abandi biri ukwinshi ariko amasano abantu bashobora kugira akaba abumbiye muri aya atatu:
- Isano muntu agirana n’Imana;
- Isano muntu agirana na bagenzi be;
- Isano muntu agirana n’isi.
Tubanze twiyumvishe amasomo y’uyu munsi ndetse n’abayavugwamo kugirango dushobore kubona isano hagati yabo ubwabo, hagati yabo n’Imana, ndetse no hagati yabo n’isi:
Mu ivanjili baratubwiramo abagore babiri bose bafite ibyo bahuriyeho:
Elisabeti: n’ubwo ageze mu za bukuru kandi akaba yari ingumba, yasamye ku buryo bw’igitangaza bimutera ibyishimo kubera ko yabonaga ubugumba bwe nk’umuvumo ari nako umuco w’abayahudi wabifataga. Ngo amaze gusama yamaze amezi atanu atajya ahagaragara (Lk 1, 24), ibi bikagaragaza ko gutwita kwe yabigize ibanga.
Mariya : ni umwari ukiri muto. Ariko n’ubwo ari isugi na we aratwite. Afite na we ibanga yihariye ryo gutwita nta mugabo afite (abonanye na we) bityo akaba atwite umwana w’Imana kuko yasamye kubwa Roho Mutagatifu. Uyu mwari twamubwiwe mu ncamarenga mu isomo rya mbere (Mik 5, 2).
Amasomo y’uyu munsi aratubwira kandi abo aba bagore batwite :Yezu Kristu na Yohani Batisita. Bamenyanye bataravuka, ukuvuka kwabo kukaba ari iyuzuzwa ry’ubuhanuzi (reba Mal 3,23-24; Mt 17,10-13; Mik 5,1; …)
Isano muntu agirana n’Imana: Muntu afitanye isano n’Imana mbere na mbere kuko yaremwe mu ishusho ryayo kandi akaba yararemewe gukora ugushaka kw’Imana no gusingiriza Imana mu bikorwa bye. Icyakora Imana muri rwa rukundo rwayo rutagereranywa ni yo ifata iya mbere mu kwisanisha na Muntu, kugirango muntu aronke byose abikesha impuhwe z’Imana. Ni yo mpamvu isano cyangwa umushyikirano tugirana n’Imana uza mbere y’umushyikirano cyangwa isano tugirana na bagenzi bacu, nk’uko itegeko rya mbere riruta ayandi ari ugukunda Imana, irya kabiri rikaba gukunda mugenzi wawe (Mt 22, 37-39). Mu Ivanjili y’uyu munsi, mbere y’uko Mariya na Elizabeti bahura, babanje kugirana umubano wihariye n’Imana, mbere na mbere kuko yabaremye mu ishusho ryayo, maze igihe kigeze yongera kubagaragariza impuhwe zayo umwe atwitira muza bukuru kugirango uwo atwite ategurire amayira uwasamwe kubwa Roho Mutagatifu maze Imana ikamutegurira Umubiri mu nda y’Umukobwa w’Isugi : Mariya.
Isano muntu agirana na bagenzi be : Aho Mariya amariye gushyikirana n’Imana muri ubwo buryo, yanze kwihererana ibyo byishimo, ubwo buntu Imana yamugiriye. Mu ivanjili ya none baratubwira uko yashyikirije ibyo byishimo umuryango wa Zakariya na Elisabeti mubyara we, ibyishimo bitagaragariye inyuma gusa, ahubwo byagaragariye no mubo bari batwite. Mu gutwita kwabo ntaho Luka atubwira ko umwe yari yaramenye ko undi atwite, usibye Mariya wabwiwe na Malayika ko Elizabeti atwite, akaba ari nabwo yihutiye kujya kumusura. Guhura kw’aba bagore kwatumye n’abo batwite bahura: Yezu na Yohani. Yohani yisimbizanyije ibyishimo mu nda ya nyina, bigaragaza ko yamenye Yezu kubwa Roho Mutagatifu, ari na we wahishuriye Elizabeti ibyerekeye Mariya n’umwana yari atwite (Urahirwa wowe wemeye ko ibyo watumweho na Nyagasani bizaba: Lk 1, 45 ), bityo huzuzwa ibyo Malayika yari yarabwiye Zakariya amubonekera ati : “…azuzura Roho Mutagatifu akiri mu nda ya nyina” (Lk 1, 25). Elizabeti yabaye umugore wa mbere uhamije ko Yezu ari Imana igihe avuze ati: “Mbikesha iki kugirango Nyina w’umutegetsi wanjye angenderere!” bityo anahamya ko Mariya ari Nyina w’Imana.
Nk’uko Mariya yagiye gusura Elizabeti amushyiriye ibyo byishimo n’inkuru nziza y’amahoro, agiye no kumufasha mu mirimo itandukanye atari agishoboye gukora, ni nako natwe abari mu rugendo hano ku isi, atuzanira Yezu Kristu kugirango tugire amahoro, umunezero n’ibyishimo. Aho Yezu ageze ahatera amahoro, ibyishimo n’umunezero. Ng’uwo uwo abayisiraheri bari bategereje, uwo umuhanuzi Mika yavugiye mu ncamarenga, ugomba kuza kugirango abagarurire amahoro n’ubwigenge.
Nyamara nk’uko abayisiraheri bose batakiriye iyo Nkuru Nziza ya Yezu Kristu, bityo ibyiza abazaniye bakabyitesha, ni nako natwe mu gihe cyacu twitesha ayo mahoro n’ibyishimo igihe tumwimye umwanya mu buzima bwacu. Abayisiraheri bari bategereje umwami uza atsemba abanzi babo, nyamara Yezu we siko yaje, kandi ubwami bwe si ubwo kuri iyi si. Yezu tuzaniwe na Mariya azatuma twizihirwa bitewe n’uburyo twamwiteguye (muri iki gihe cya Adiventi). Niyo mpamvu kuri bamwe, usanga batanamenya ko Yezu ari muri twe, ko yatuvukiye, kuko ntacyo baba bumva bamutegerejeho, bumva ko bo ubwabo bihagije. Abandi na bo bagafata ukuza kwa Yezu mu buryo butari bwo, bityo ibyishimo bya Noheli (amahoro, ukuri, umutuzo, impuhwe) Yezu atuzanira, bakabifata nk’indi minsi mikuru usanga bishimisha, bagashimisha imibiri yabo, barya ibya mirenge, bambara iby’agahebuzo, banywa bagasinda, n’ingeso mbi zuririra kuri ibyo. Ibyishimo Yezu atuzanira bitandukanye no kwifurahisha, ahubwo ni amahoro y’umutima. Twibuke ko na We mu kuvuka kwe “atifurahishije” ngo avukire mu magorofa, mu miryango y’ibyamamare, mu mugi uzwi cyane, ahubwo yahisemo kubyarwa n’umuja w’intamenyekana, mu mugi udafite amateka ahambaye, mu muryango mutoya cyane w’insuzugurwa mu miryango ya Yuda (reba Isomo rya mbere). Nyamara ntibyabujije abari bamwiteguye gusabwa n’ibyishimo kubera iyo nkuru nziza y’ukuvuka k’umukiza. Abamalayika baramuririmbiye, abashumba baza kumuramya, n’abami bavuye imahanga bamuzanira amaturo !
Yezu Kristu mu kwigira umuntu kwe yabyawe na Bikira Mariya. Nyamara kubera urukundo adukunda, ntiyashatse kwiharira uwo mubyeyi (kuko yari azi akamaro adufitiye), ahubwo natwe yamuduhayeho umubyeyi igihe yari ku musaraba (Yh 19, 26-27). Yifuje kandi ko nk’uko Mariya yamutwise akamudushyikiriza, natwe tumushyikiriza isi mu isano dufitanye nayo, kugirango irusheho kumumenya . Bityo tugasangira ububyeyi na Mariya igihe cyose dukora ugushaka kwa Data uri mu ijuru : « Ukora icyo Data wo mu ijuru ashaka wese, ni we muvandimwe wanjye, na mushiki wanjye, na mama » (Mt 12, 50). Koko rero, iyi si ya none iracyakeneye kumenya Kristu umukiza. Abamumenye kandi (abakristu) ni twe dufite inshingano yo kumushyikiriza cyangwa se kumubyarira isi nk’uko twamushyikirijwe na Mariya. Ibi bikagaragarira mu myitwarire yacu (kurusha uko byaba mumagambo gusa) nk’uko na Mariya yabigaragarije mu buzima bwe bwose.
Muri make rero isano muntu afitanye n’Imana, ndetse na mugenzi we, isaba muntu iteka guca bugufi. Umuntu wikuza biramugora gukora ugushaka kw’Imana. Amasomo y’uyu munsi yaduhaye ingero z’abicishije bugufi bityo bakanogera Imana kandi bakaronka ubuntu bwayo :
-Yezu kristu n’ubwo yari Imana yemeye kwambara umubiri, abyarwa n’umuntu, yicisha bugufi kugirango akore ugushaka kw’Imana Se. (reba isomo rya kabiri)
- Mariya na we aduha urugero rwo kwicisha bugufi guhambaye : Ubusanzwe umubyeyi aba afite ijambo ku mwana we. Agahora yifuza ko uwo mwana akora icyo umubyeyi we ashaka. Nyamara Mariya we ntiyahwemye kwigira umuja imbere y’umwana we Yezu Kristu akaba n’Imana. Elizabeti na we amwita Nyina w’Umutegetsi we (Lk 1, 43). Niba rero nyina wa Nyagasani yaricishaga bugufi akigira umuja, twebweho dukwiye kubigenza dute? Mureke tujye duharanira gukora icyo ingoma ya Kristu idusaba: Muri iyo ngoma, umukuru ni we usanga umuto, ukomeye agasanga uworoheje; Imana se si yo yahisemo gusanga muntu? Mariya se si we wasanze Elizabeti? Intumwa se si zo zijya mu mahanga kwamamaza inkuru nziza? Natwe abakristu se si twe tugomba gusanga abagicumbagira n’abataramenya Kristu kugirango nabo bamumenye baryoherwe n’ubwo buzima bushya kristu yatuzaniye yigira Umuntu
Diyakoni Frodouard Nizeyimana
Seminari Nkuru ya Nyakibanda


text:
www.eachamps.rw
Nkuko hari amagambo meza ushobora kubwira umukobwa mukundana akarushaho kukwiyumvamo bitewe n’uko yumva amunyuze umutima, hari n’andi ushobora kuvuga muri kumwe ukabona urukundo rukura rushonga nk'isabune nkuko Kitoko yabiririmbye.
Abahanga mu by’urukundo bavuga ko hari amagambo umukobwa n’ubwo yaba akunda umuhungu gute aramutse yumva ayavuga atangira kumubona nk’umuntu usanzwe kandi umukunzi wawe agomba kukubona bitandukanye n’uko abona abandi basore.
Dore amwe muri ayo magambo
1. Kugereranya umukobwa mukundana n’uwo mwigeze gutandukana
Ibi bikunze kubaho mu gihe habayeho agakosa runaka maze ukaba wacikwa ukavuga ngo runaka (uwo mwakundanaga) si uku yari ateye. Aya magambo rero amutera kwibaza ko ushobora kuba ukimukunda bityo akumva ko mushobora kongera mugasubirana.
2. Kumubwira ko yabyibushye
Aha usanga akenshi na kenshi niba umukobwa mukundana akubajije niba yariyongereye ibiro cyangwa yarabyibushye, aha rero niba ngo abikubajije ngo ushobora kumubwira ngo ni ibisanzwe kuko iyo uvuze ko yabwibushye bimuca intege kuko abenshi ntibakunda kubyibuha cyane. Gusa iyi ngingo yo ugomba kubanza gushishoza ukamenya niba umukunzi wawe yishimira kubyibuha kuko hari n’abakobwa baba bashaka kubyibuha. Ariko iyo asanzwe abyibushye ukamubwira ko arushaho kubyibuha ngo biramubabaza cyane ndetse agatekereza ko ubona adateye neza.
3. irinde kumubwira amagambo amutera kwibaza ko mutari ku rwego rumwe
Aha by’umwihariko umukobwa ntaba ashaka kumva amagambo aganisha ku mwereka ko mutari ku gipimo kimwe mu bwiza, Ubutunzi n’ibindi. Aha aba abona ko mudakwiranye .
4. Kumubwira ubwoko bw’abakobwa ukunda mu gihe ataburimo
Urugero, umukobwa mukundana ni igikara. Nakubaza ngo ukunda abakobwa basa gute ukavuga ko ukunda abakobwa b’inzobe aha uzaba ukishe. Azatangira kumva ko mu by’ukuri we utamukunda kuko Atari mu bwoko bw’abo ukunda.
5. Kumubwira ko udateganaya kubaka urugo vuba
Umukobwa iyo mukundanye igihe utaravuga ku byerekeye kubana nawe arakurambirwa. Atangira kwibaza niba urukundo rwanyu ari urw’igihe gito cyangwa kinini. Aha atangira gutekereza ko isaha n’isaha uzamureka.
Mu gihe rero uri mu rukundo n’umukobwa , irinde kuvuga amagambo nk’aya n’andi ashobora kumutera kwibaza niba urukundo rwanyu ari urw’igihe gito kugirango muzarambane.
2 months ago | by Rukundo Patrick
Ingabire 2 days ago
Thanks Kbsreply(0)
Demax 1 week ago
Birashoboka cyane ariko true love siko rwiyubaka kuko urukundo nyarwo ntirugira formule kuko usesenguye neza definition y'urukundo usanga ibyo muvuze bifite nka 20 % kuko twese turakunda tukanakundwa gusa mukomereze aho muzageraho mugere ku 100 %.reply(0)
mucyo 1 week ago
Its okay kbxreply(0)
dany 1 week ago
good kbsareply(0)
Ben Marcello 1 month ago
Rightreply(0)
Amos 1 month ago
Goodreply(0)
Benson 1 month ago
Thats Gd Patreply(0)


text:
Bibiliya ibivugaho iki?
Harimagedoni ni iki?
Uko bamwe babibona
Hari abavuga ko ari irimbuka rusange cyangwa iry’ibidukikije rizaterwa n’ibitwaro bya kirimbuzi. Ubitekerezaho iki?
Icyo Bibiliya ibivugaho
Harimagedoni ni ahantu h’ikigereranyo hazabera ‘intambara yo ku munsi ukomeye w’Imana Ishoborabyose,’ irwanya ababi.—Ibyahishuwe 16:14, 16.
Ibindi Bibiliya yigisha
Imana ni yo izarwana iyo ntambara idashaka kurimbura isi, ahubwo ishaka kuyirinda abayirimbura.—Ibyahishuwe 11:18.
Intambara ya Harimagedoni izasoza intambara zose.—Zaburi 46:8, 9.
Ese hari abazarokoka intambara ya Harimagedoni?
Wowe se ubibona ute?
Yego
Oya
Birashoboka
Icyo Bibiliya ibivugaho
“Imbaga y’abantu benshi” bakomoka mu mahanga yose bazarokoka “umubabaro ukomeye” uzarangirana n’intambara ya Harimagedoni.—Ibyahishuwe 7:9, 14.
Ibindi Bibiliya yigisha
Imana ishaka ko abantu benshi barokoka Harimagedoni. Iyo abantu babi banze kureka ibibi, irabarimbura.—Ezekiyeli 18:32.
Bibiliya idusobanurira uko twarokoka Harimagedoni.—Zefaniya 2:3.


text:
Mumahugurwa y’umunsi umwe agamije kongerera ubumenyi abanyeshuri b’abakobwa bahagarariye abandi muri za Kaminuza aribo mundimi z’amahanga bita (Ministry of Gender) Ayamahugurwa akaba agamije gusobanurira ababakobwa ibigenganye n’itegeko ryo gukuramo inda. Yatangwaga kubufatanye na Health Development Initiative (HDI), aho biyemereye ko bazajya munteko shingamategeko kugaragaza uruhare rwabo kuri iyi ngingo.
Kuri uyu wa gatanu nibwo Health Development Initiative (HDI), ya tangaga amahugurwa ku bakorwa bayobora abandi muri za kaminuza.
Aho bareberaga hamwe uko hari bamwe mu batwara inda batateguye bahura n’ imbogamizi zo kuba hari aho amategeko ababangamira ntabemerere gukuramo inda. Mumategeko y’urwanda
Dore rero icyo amategeko mashya avuga ku cyaha cyo gukuramo inda :
Icyiciro cya 5 : Icyaha cyo gukuramo inda
Ingingo ya 162 : Kwikuramo inda
Umuntu wese wakuyemo inda ahanishwa igifungo kuva ku mwaka umwe (1) kugeza ku myaka itatu (3) n’ihazabu y’amafaranga yu Rwanda kuva ku bihumbi mirongo itanu (50.000) kugeza ku bihumbi magana abiri (200.000).
Ingingo ya 163 : Gukuramo umugore inda atabyemeye cyangwa abyemeye
Umuntu wese ukuramo umugore inda ariko nyir’ubwite atabyemeye, ahanishwa igifungo kuva ku myaka icumi (10) kugeza ku myaka cumi n’itanu (15). Mu gihe babyemeranyijweho, ukuyemo umugore inda ahanishwa igifungo kuva ku myaka ibiri (2) kugeza ku myaka itanu (5).
Umuntu wese, ku bw’uburangare cyangwa umwete muke, utuma umugore akuramo inda, ahanishwa igifungo kuva ku mezi atandatu (6) kugeza ku mwaka umwe (1) n’ihazabu y’amafaranga y’u Rwanda kuva ku bihumbi magana abiri (200.000) kugeza ku bihumbi magana atanu (500.000) cyangwa kimwe gusa muri ibyo bihano.
Ingingo ya 164 : Gukuramo inda bikavamo urupfu
Iyo ibyakoreshejwe gukuramo inda biteye urupfu rw’umugore, uwabitanze, uwategetse cyangwa uwabirekuye azi icyo bigenewe, ahanishwa igifungo kuva ku myaka cumi n’itanu (15) kugeza ku myaka makumyabiri (20) niba umugore yaremeye gukuramo inda cyangwa igifungo cya burundu n’ihazabu y’amafaranga y’u Rwanda kuva ku bihumbi magana abiri (200.000) kugeza kuri miliyoni ebyiri (2.000.000), niba umugore atigeze abyemera.
Ingingo ya 165 : Ukutaryozwa icyaha cyo gukuramo inda
Nta buryozwacyaha ku mugore no ku muganga wakuyemo inda bitewe n’imwe mu mpamvu zikurikira :
1° kuba umugore yatwaye inda atayishaka kubera gukoreshwa imibonano mpuzabitsina ku ngufu ;
2° kuba yarashyingiwe ku ngufu ;
3° kuba yatewe inda n’uwo bafitanye isano ya hafi kugera ku gisanira cya kabiri ;
4° kuba inda itwiswe ibangamiye cyane ubuzima bw’umwana cyangwa ubw’umubyeyi.
Ukutaryozwa icyaha kuvugwa mu gace ka mbere, aka 2° n‟aka 3° tw’igika cya mbere cy’iyi ngingo kwemerwa gusa iyo nyir’ugusaba gukurwamo inda yagaragarije muganga icyemezo cy‟urukiko rubifitiye ububasha cyemeza kimwe mu bivugwa muri utwo duce, cyangwa bigaragarijwe urukiko n‟ukurikiranyweho icyaha cyo gukuramo inda.
Urukiko rushyikirijwe ikirego ruhagarika indi mirimo rukagisuzuma kandi rukagifatira umwanzuro mu buryo bwihutirwa.
Ingingo ya 166 : Ibigomba kubahirizwa kugira ngo hatabaho uburyozwacyaha ku muganga wakuyemo umugore inda cyangwa ku mugore wabyemeye
Nta buryozwacyaha bubaho ku muganga wavanyemo inda cyangwa ku mugore wemeye cyangwa umuhagarariye mu buryo bwemewe n’amategeko, mu gihe adashobora kwifatira icyemezo cyo kuyikuzamo hakurikijwe ibivugwa mu gace ka 4° k’igika cya mbere cy’ ingingo ya 165 y‟iri Tegeko Ngenga, niba uburyo bukurikira bwarubahirijwe :
1° muganga amaze gusuzuma, asanze inda ishobora kwangiza bikomeye ubuzima bw‟umugore cyangwa asanze umwana adashobora kubaho ;
2° muganga wasuzumye yagishije inama undi muganga mu gihe bishoboka, maze :
a. akabikorera raporo ishyirwa mu nyandiko eshatu (3) ziriho umukono we n’uw’umuganga yagishije inama ;
b. kopi imwe ihabwa nyir’ubwite cyangwa umuhagarariye mu buryo bwemewe n’amategeko mu gihe adashobora kwifatira icyemezo ;
c. indi ikabikwa n’umuganga wamusuzumye ;
d. iya gatatu igahabwa umukuru w’ibitaro.
Ingingo ya 167 : Kwikuramo inda cyangwa kuyikuramo undi bikozwe n‟umuntu ukora umwuga w‟ubuvuzi
Ku byaha biteganyijwe mu ngingo ya 162 n’iya 163 z’iri tegeko ngenga, niba uwakoze icyaha ari umuganga, umubyaza, umufarumasiye, ahanishwa kandi igihano cy’umugereka cyo kubuzwa gukomeza umwuga by’igihe, kuva ku myaka itatu (3) kugeza ku myaka itanu (5).
Mu gihe cy’isubiracyaha, kubuzwa gukomeza umwuga biba burundu. Umuntu ukora umurimo yabujijwe kubera impamvu zavuzwe mu gika cya 1 n’icya 2 by’iyi ngingo, ahanishwa igihano cy’igifungo kirenze imyaka itanu (5) kugeza ku myaka irindwi (7).
Ingingo ya 168 : Kwamamaza ibikoresho byo gukuramo inda
Umuntu wese wamamaza, akoresheje uburyo ubwo ari bwo bwose, imiti, ibikoresho cyangwa ibindi bivugwaho ubushobozi bwo gukuramo inda, ahanishwa igifungo kuva ku mezi atandatu (6) kugeza ku myaka ibiri (2) n‟ihazabu y‟amafaranga y‟u Rwanda kuva kuri miliyoni imwe (1.000.000) kugeza kuri miliyoni eshatu (3.000.000) cyangwa kimwe gusa muri ibyo bihano.
- Uyu ni Fatou Bensouda, umucamanza mukuru wa CPI
Ibi nibimwe mubyaganiriweho ndetse banasobanurirwa ingaruka z’umubyeyi wakuyemo inda
Ingaruka zigera ku mubyeyi wakuyemo inda
Hari ingaruka zitandukanye zigera ku mubyeyi wakuyemo inda ndetse zishobora no kuba akarande ku buzima bwe zirimo Nk’uko Dr Sayinzoga Alex Ushinzwe ubuzima bw’Umwana n’umubyeyi yabivuze.
Ati : “umubyeyi ashobora Kuva amaraso adakama (hémorragie) bitewe n’uko umura ushobora kuba wakomeretse Kurwara infections kubera isuku nkeya yabayeho mu gihe cyo gukuramo inda Ubugumba (Sterilite) nabwo bushobora guterwa n’uko umura waba wakomerekejwe cyangwa se na infections,maze bikangiza imyanya myibarukiro y’imbere bikaviramo ubugumba umubyeyi”.
Akomeza avuga ko Umubyeyi wakuyemo inda ashobora kugira ibibazo byo guhora azikuramo bitewe na none n’uburyo umura wangiritse cyane cyane ku bantu bakuramo inda biherereye mu bwihisho,ntibakurikiranwe n’abaganga.
Bamwe mubanyeshuri bahagarariye abandi bavuzeko ahmahugurwa yabafashije kwisobanukirwa no kumenyako umukobwaadakwiye kwiyandarika ngo abeyatwita inda atateganyije, banemereye umuyobozi wa Health Development Initiative (HDI), ko bazajyana nawe munteko inshingamategeko mukugaragazako bashyigikiye ko amategeko yahinduka Bati : “turitegute tuzaguherekeza”
- Zari Hassan, umugore wa Diamond ubwo yari atwite
Abagore bagera kuri 48% nibo babyara bakoresheje uburya bugenzweho bwo kuboneza irubyaro naho 5% bakoresha uburyo busanzwe bwa gakondo. iyi gahunda usanga ibangamiye amadini n’amatorero aho ngo usanga bamwe batayikonzw bagahitamo gukomeza kubyara ngo Harerimana Nyamara iminsi turimo niyo gushishoza.
- Uyu ni Hamisa Mobetto wabyaranye na Diamond


text: Aba STARS n’inkumi,wagirango ni itegeko.Nubwo benshi mubyita ngo" bari mu rukundo",ntabwo ari byo kuko iyo amaze kuguhaga,araguta agafata undi.Ibyo se nibyo mwita urukundo?Ikirenze ibyo,bibabaza imana yacu itubuza gusambana.Yaduhaye sex kugirango twishimane gusa n’umuntu tuzarongorana officially (Imigani 5:15-20).Abantu bose bakora ibyo imana itubuza,ntabwo bazaba muli paradizo (1 Abakorinto 6:9,10).Murumva ko imana izarimbura Billions/Milliards z’abantu ku munsi w’imperuka,kuko abantu bumvira imana ari bake cyane (Yeremiya 25:33).Ntacyo bimaze kwishimisha n'inkumi,hanyuma ukazabura ubuzima bw’iteka muli paradizo.Abantu bumvira imana,nubwo nabo bapfa,bazazuka ku munsi w’imperuka.Byisomere muli Yohana 6:40.Aho gukoresha ubuzima bwacu dusuzugura imana,tujye tuyubaha,kugirango izaduhe ubuzima bw'iteka muli Paradizo.Iyo dupfuye twiberaga gusa mu byisi,ntabwo twazazuka.Ni ukugira ibitekerozo bibi.


text:
Muri Gicurasi uyu mwaka, akarere ka Gicumbi n’inzego z’uburezi batangazaga ko bafite abana bataye ishuri mu abanza bagera ku 7728 na 23 mu mashuri yisumbuye, ariko biha umuhigo ko igihembwe cya kabiri kizarangira bose barigaruwemo, gusa ariko ibi ntibiragerwaho.
Mu byumweru bibiri bishize ubwo abagize Inteko Ishinga Amategeko umutwe w’Abadepite basuraga imirenge igize Akarere ka Gicumbi, bageze mu Murenge wa Miyove bagaragarijwe ko bagifite abana bagera kuri 200 batarasubizwa mu ishuri.
Minisitiri w’Ubutabera akaba ari nawe ushinzwe akarere ka Gicumbi muri Guverinoma, Johnston Busingye, ubwo yari yifatanyije nako mu kwishimira igikombe begukanye mu kwesa imihigo aho kabaye aka kabiri, ku cyumweru tariki 18 Nzeri 2016, yavuze ko hatagize igikorwa mu maguru mashya ikibazo cy’abana bata ishuri cyakomeza kwiyongera, agaragaza ko n’ababyeyi b’abo bana bakwiye kujya bahurizwa hamwe mu bigo bihurizwamo abana baba bavanywe mu muhanda (transit center) kugira ngo bahugurirwe hamwe.
Yagize ati "Nitumujyana muri transit center iri aha, mujye mugenda muzane se na nyina na bo tubashyiremo babane na we, bamugaburire, tuganire na bo, ndabisaba abashinzwe umutekano bari aha, umwana uri mu muhanda mujye mugenda muzane umubyeyi we babane hamwe hano. Nitumushyira muri transit center na bwo ababyeyi babe bari kumwe nawe."
Yakomeje agira ati "Jyewe ntabwo mbereyeho kurera umwana wawe tutabivuganye, ntabwo akarere kabereyeho kurera umwana wawe mutabigiranye gahunda[...]ufite ubushobozi buke bwo kurera umwana, uwabuze amafaranga y’ishuri (minerval) hari gahunda zimufasha, izo zose iyo azirenzeho akajya mu muhanda akanywa ibiyobyabwenge, akiba, tukamufata tukamushyira mu kigo ngororamuco ukaguma mu rugo wa mubyeyi we ubwo ugumayo ukora iki? ubwo urarera nde? waje nawe tukakurera."
Minisitiri Busingye kandi avuga ko aho bizagaragara ko ibyo bigo bidahagije, ngo nibiba ngombwa bizongerwa bibashe gucumbikira abana n’ababyeyi babo.
Gusa uyu mwanzuro bamwe mu babyeyi baganiriye na IGIHE ntibawuvugaho rumwe ku kuba watanga umuti urambye ku kibazo cy’abana bata ishuri.
Kayihura Canisius atuye mu Murenge wa Byumba, yemera ko bamwe mu babyeyi bakwiye guhwiturwa.
Ati“ Icyo gitekerezo ndagishyigikiye, iyo ubyaye umwana warangiza ngo yarakunaniye ajya mu muhanda ibyo birashoboka? Abenshi usanga hari ibyo batuzuza mu ngo zabo umwana akamera nkaho yigenga cyangwa akajya mu muhanda ameze nk’uwiyahura kubera kubaho nabi. Turabazi aho ababyeyi barara barwana, kubera agahinda umwana akigendera, aho umwana atabona ibyo kurya, ubwose urumva uwo yakwiga ate? Rwose nibafatwe nabo ndetse njye mbona bajya banahanwa.”
N’ubwo uyu avuga gutya ariko hari abandi basanga binakozwe ubuyobozi bwajya bushishoza kuko ngo hari aho abana bajya mu mihanda kubera ubukene n’ibindi bibazo bitavuye ku babyeyi, gusa bagashimangira ko kwita ku bana bigomba guhabwa umurongo kuko na bo bemera ko hari imiryango yamaze kuba ntibindeba.
Ikibazo cy’abana bata amashuri bakishora mu muhanda, nticyihariwe n’akarere ka Gicumbi gusa kuko uturere dutandukanye tw’igihugu natwo tugifite.
Ubwo yari mu Karere ka Rubavu muri Werurwe uyu mwaka, Perezida Kagame yagarutse kuri iki kibazo avuga ko gikwiye gushakirwa umuti mu maguru mashya, yemeza ko mu gihe ababyeyi, abarezi n’inzego z’ubuyobozi bafatanyije babasha kugikemura. Gusa iyo ugiye hirya no hino usanga iki kibazo kigaragara ndetse hamwe ugasanga imibare y’abana bata ishuri iri hejuru cyane.


text:
Jan 01, 2018 Onesphore Dushimirimana Amakuru ashyushye, Andi makuru 0
Ubwo Dr Apostle Paul Gitwaza yigishaga mu makesha yo gusoza umwaka wa 2017 mu ijoro ryakeye ryo kuri 31/12/2017 kugeza mu gitondo cyo kuri iyi taliki ya 1/1/2018 ku itorero Zion Temple Celebration Center nibwo yatangaje ibintu 12 bizagaragara muri uyu mwaka wa 2018 yabwiwe n’Imana ndetse anatangaza uko bise uyu mwaka
Kanda hano wumve Zion Temple:Umuriro ugiye kwaka, Bishop Dieudonne avuga ko Gitwaza nta burenganzira afite bwo kumwirukana
Ibintu 12 Apostle Paul Gitwaza yatangaje bigaragara mu irembo ry’Ibyiringiro muri uyu mwaka wa 2018 abantu bazabona : 1. Kugirirwa neza n’Imana yeremiya 29:11 (muri uyu mwaka hari ukugirirwa neza n’Imana uzabona ), 2. Kwicarana kugendana n’abakomeye ( uyu mwaka uzabibona ntiwisuzugure uzabibona ugiye kwakirwa n’abantu bakomeye) 1Samweri 2:8-9, 3. Imiryango yafunzwe izakinguka(gukingurirwa Imiryango yawe yose yakinzwe( ibyahishuwe 3:8), 4. Guhozwa Amarira zaburi 116:8-14, 5. Ubwenge budasanzwe, 6. Gukuzwa no guheshwa agaciro (niba wifuza guhabwa agaciro ubahiriza igihe Imana irazamura agaciro kawe) , 7. kurindwa impande zose, 8. gushumbushwa ibyo wanyazwe, 9. Guturwa imitwaro yakuremereye, 10. kwagurirwa imbago, 11. kwiturwa ineza wakoze, 12. kumarwa ubukene waciyemo bw’iwanyu.
Uyu mwaka wa 2018 Apostle Paul Gitwaza yawise umwaka wo kwinjira mu irembo ry’ibyiringiro
Dore ubutumwa Dr Apostle Paul Gitwaza yanyujije kurukuta rwe rwa Facebook : “Imana igiye kutwinjiza mu Irembo ry’Ibyiringiro muri uyu mwaka mushya dutangiye.
Kubw’uyu mwaka wa 2018 twahawe ihishurirwa, ko ari umwaka Imana igiye gukora ibintu bitandukanye biduhesha ibyiringiro. 2018: “ Irembo ry’Ibyiringiro” Hoseya 2:17: Avuyeyo nzamukomorera inzabibu ze, kandi igikombe cya Akori kizamubera irembo ry’ibyiringiro, kandi azaharirimbira nko mu gihe cy’ubukumi bwe, nko mu gihe yazamukaga ava mu gihugu cya Egiputa.”
Inkuru ya agakiza.comhappy wheels
Jan 18, 2018 0Share this on WhatsApp Kuwa 17/01/2018 nibwo Musenyeri Rwaje Onesphore yasimbuwe ku mwanya wo kuyobora Itorero Anglikani mu Rwanda nyuma y’uko hari hamaze gutorwa Bishop Dr Laurent Mbanda. Aha, Musenyeri Rwaje Onesphore yari acyuye igihe kigenwa n’amategeko ndetse aninjira mu kiruhuko cy’iza bukuru akaba yaratangiye kuyobora iri Torero kuva mu mwaka wa 2011 ubwo yasimburaga Bishop Emmanuel […]
Jan 18, 2018 0Share this on WhatsApp Kuwa 17/01/2018 nibwo Musenyeri Rwaje Onesphore yasimbuwe ku mwanya wo kuyobora Itorero Anglikani mu Rwanda nyuma y’uko hari hamaze gutorwa Bishop Dr Laurent Mbanda. Aha, Musenyeri Rwaje Onesphore yari acyuye igihe kigenwa n’amategeko ndetse aninjira mu kiruhuko cy’iza bukuru akaba yaratangiye kuyobora iri Torero kuva mu mwaka wa 2011 ubwo yasimburaga Bishop Emmanuel […]
Jan 08, 2018 0Share this on WhatsApp Mu rwego rwo gufasha abatuye umujyi wa Kigali gutangira neza umwaka wa 2018 bari mu bihe byiza mu buryo bw’umwuka, Itorero Methodiste Libre mu Rwanda, paruwasi ya Batsinda ,ryabateguriye igiterane cy’akataraboneka kuri iki cyumweru tariki ya 14/01/2018. Ni murwego rwo gushimira Imana ko basoje umwaka wa 2017 kandi bakaba baratangiye 2018 […]


text:
KANDA HANO UREBE VIDEO
Juan Pedro Franco, umunyamexico wanditswe mu gitabo cy’abaciye agahigo ku isi kubera kugira ibiro byinshi arishimira kuba ibiro bye byagabanutse nyuma yo kubagirwa mu bitaro bya Mexico.
Juan Pedro yaciye agahigo ku isi nk’umugabo ufite ibiro byinshi mu mwaka wa 2017 akaba yarapimaga ibiro 595, ku myaka 20. uyu avuga ko ibiro bye byatangiye kwiyongera ubwo yakoraga impanuka y’imodoka mu myaka itatu ishize icyo gihe yari afite ibiro 230.
Ati”Ku myaka 17, nakoze impanuka y’imodoka, icyo gihe nasohotsemo igihimba cyanjye cyavunitse, napimaga ibiro 230 ariko namaze umwaka n’igice ntava mu buriri niko gutangira kubyibuha “.
Maria Salas, umubyeyi umubyara avuga ko yabazaga abaganga impamvu akomeza kuba munini cyane ariko bakamubwira ko nta kibazo azageraho agatakaza ibiro bikaba bike.
Yagize ati”Nabazaga abaganga nti, birikugenda gute? nabonaga aba munini munini, munini, nkavuga nti kuki mudapima amaraso ye, nkabinginga ngo bagire icyo bakora, bakambwira ngo, uratekereza ko uzi byinshi kuturusha?nkasubiza nti oya ariko mwakabaye mureba impamvu atameze neza”.
Ibyishimo bya Juan Pedro biva mu muziki ,aho acuranga guitar mu rwego rwo kwinezeza no kwigarurira ikizere.
Ubwo yajyaga kubagwa yari incuro ya gatatu avuye mu rugo mu myaka irindwi amaze yiyongera ibiro byinshi.
Maria akomeza avuga ko abaganga bajyaga bamusezeranya kumusanga mu rugo ariko ntibaze, ibi bigatuma akomeza kugira umubyibuho udasanzwe.
Inzobere zivuga ko bigoye kuvura abantu bafite umubyibuho ukabije bitewe no kutagira ibikoresho ndetse n’ibikorwa remezo dore ko baba bafite ibiro byinshi ku buryo utabasha kubaterura.
Kuri ubu Juan avuga ko icyo yifuza ari ukugenda nk’abandi, agafata umuyaga wo hanze nk’abandi ndetse agatemberana na bagenzi be, akomeza agira inama abatuye isi bose kwirinda indyo yatuma babyibuha ku buryo bukabije.
Richard [email protected]


text:
Ndabasuhuje nshuti zanjye! Nyuma y’aho mfatiye ingamba zo kurangiza umwaka ndi muzima, bamwe bo ntibifuza ko nawurangiza. Muti Bite Mafene ko utangiye wivovota? Mu minsi yashize nababwiraga ikibazo cy’isuku iciriritse kwa Myasiro. Ng’uku uko ubunebwe bwamfashe nanga kwitekera akawunga. Ibiryo nariye muri iyi resitora byabaye imbarutso y’ibibazo byose.
Saa mbili z’ijoro ubwo nageraga mu rugo ikibazo cyari cyabaye ikibazo. Mafene nacishaga hasi no hejuru. Murabyumva namwe nk’umuntu umaze kujijuka, nta kuryama kandi ubuzima bumeze nabi. Narakugendeye. Ibitaro bya mbere nagezeho bampaye ifishi yo kwivurizaho maze bansaba kujya muri irijansi. Ibi, nahise mbyishimira kuko nakekaga ko babonye ko Mafene nabaye indembe. Mu kugerayo, abo nahasanze bategereje umuganga umwe nawe wagombaga kwita ku ndembe ziri mu byumba batumye mpita ntangira gutekereza kujya gushaka ahandi.
Ibi bitaro mvuga ntabwo ari i Nyamasheke. Ni i Kigali kandi icyapa kinini kibigaragara cyanditseho ko bakora amasaha 24 kuri 24. None se byagenze gute? Iki kibazo nanjye naracyibajije. Indembe 30 zitegereje umuganga umwe, Mafene nanjye nicare niyongereho…ibaze nawe! Oya! Ntabwo nari kubikora kandi nzi ko mfite ikibazo mu nda. Ntabwo nari kubikora kandi nari nzi neza ko ntivuje neza byambana bibi kurushaho ku buryo ku munsi ukurikiyeho nari gusiba akazi. Narahagurutse ngana aho ninjiriye mbaha ifishi yabo mbabwira ko serivise yabo ari mbi n’uko mfatiraho nigira ahandi.
Natangiye gutekereza aho nerekeza ariko igitekerezo gihita kiza mu mutwe. “Ubwo aha ari ibitaro byigenga, buriya nigiriye muri Leta ho rwose byaba ari salama” Hafi y’aho Mafene ntuye hari santire do sante. Nari nahatinye kuko numvaga bavuga ko bakira abantu bafite mituweli ariko ntibabahe imiti. Ibi numvaga byaba ari ukumbihiriza. Gusa, amagara araryana! Kereka utarwaye.
Utarivuriza kuri santire da sante ntuzagire ngo ho haroroshye. Kugera ku muryango umugabo wari wambaye igikoti kirekire byigaragazaga ko ashinzwe umutekano yabanje kumbaza ikingenza mubwira ko nje kwivuza, ni uko aramfungurira ndinjira. Imbere, hari intebe 3 zirambuye, imwe yari yicayeho umugabo n’akana gato bambwiye ko bari bategereje ibizamini byabo ko biboneka, indi yari iryamyeho umugore ntamenye ikibazo nari mfite. Ni uko nanjye nicara iruhande rw’uyu mugabo.
Iminota ntabwo yabaye myinshi haba haje umukobwa ubona ko akuze yambaye itaburiya. Ambaza amazina,n’ibindi byose….ambaza mituweri nti ndi nayo ni uko…aba ampaye ikarine itukura. Numvaga ko biciyemo! Numvaga ko ngiye guhita mpamagarwa maze nkavurwa nkataha. Byahe? Aho nicaye ni hafi y’umuryango umusore wasuzumaga abantu yari yicayemo. Naramwumvaga,”Sheri bite? wiriwe neza? wariye? Ubu se uraryama ryari? ndumva nagukumbuye!”
Nakomeje kumva ibi biganiro nkeka ko byaberaga kuri tirefoni…Mafene ubusanzwe ndiyoroshya, ariko aho byari bigeze uyu nawe yari atangiye kunyongerera uburwayi.
Kera kabaye uyu musore yaje gusohoka ni uko ahamagara izina abantu bose badashobora gukekeranya ko ari iryabo. “Mafene Jean de Dieu?” Karame nayivuze namaze gucisha hejuru. Ni uko anyinjiza mu cyumba cye, niko kumbaza ati: “Urababara he?” Aha! Iki cyari igisubizo kuri jye. “Ndababara mu nda cyane, ndacisha hasi, Ndacisha hejuru, Ndumva nacitse intege ariko kandi ndakeka ko ari ibiryo nariye kuri resitora.”
Icyaje kuntangaza ni uburyo aha hantu bakora. Umusore namubwiraga uburwayi bwanjye akandika muri terefoni ku buryo naketse ko hari umuntu abyoherereza ngo abisuzume. Gusa, yanyuzagamo nkabona arisetsa…niko gukomeza kuvuga. kamere yarazamutse mubaza igisekeje mvuze kuburyo ansetse. Nta soni, nta bwoba, nta gihunga umusore yagize ati “nasekega ibyo abantu banditse kuri Watsapu. Subiramo, harya wavugaga ko ubabara gute?”
Niba hari igihe umuntu agira agahinda ni igihe nk’iki uba uzi ko umuntu akwiye kugufasha ngo aramire ubuzima bwawe ariko we yibereye mu bindi. Umusore yakomeje kumfatanya na watsapu Kugeza ubwo anyandikiye imiti. Harimo Kinini n’indi miti ntibuka neza nagombaga kujya kugura hanze kuko ngo bo ntayo bari bafite. Iryo joro narayinyweye, mu gitondo ndayinywa akazi mba ndagasibye. Umunsi wa kabiri nibwo umugabo dukorana yaje kunsura asanga amatwi yapfuye ntumva neza. Ati byagenze gute….mutekerereza sitori maze ambwira ko wasanga ari iyo miti yabiteye.
Kujya kureba undi muganga byabaye aha Hiyasi, kuvuga uko ndwaye byabaye kwandika. baransuzuma maze bampa imiti ariko uwo muganga wundi ambwira ko bari bampaye imiti itariyo ko nta muntu ukivurisha kinini kandi ko nari mfite ikibazo cy’ubwandu mu mara kitavurwa na Kinini. Nibajije niba najyana uyu musore mu nkiko, numva imanza zaba zigiye kumbana nyinshi kuko abo nza kurega bo ni benshi rwose.


text:
Abaturage bo mu Karere ka Musanze baratangaza ko bafite impungenge ko ikidendezi giherutse kwivugana umwana akiguyemo gishobora no kwivugana ‘abandi benshi’.
Abaturage batangaza ibyo, ni abatuye by’umwihariko mu Kagari ka Kigombe, Umurenge wa Muhoza; ahari icyo kidendezi. Icyo kidendezi cyavutse mu myaka isaga mirongo itatu ishize, ubwo aho kiri hacukurwaga igitaka cyagiye cyubakishwa imihanda ya kaburimbo.
Hari ku itariki ya 25 Kamena 2016, ubwo umwe mu bana bane bidumbaguzaga muri kiriya kidendezi yakigwagamo, aheramo, bikurikirwa no kwitabaza Iingabo z’Igihugu zirwanira mu mazi zaturutse mu Karere ka Rubavu zibasha kumurohora amazemo amasaha 26 yamaze kwitaba Imana.
Nyuma y’iyo nkuru mbi yababaje abaturage benshi b’Akarere ka Musanze, ubuyobozi bw’ako karere bwiyemeje gukaza umutekano aho icyo kidendezi kiri hirindwa ko hagira undi muntu kigirira nabi cyane ko gikoreshwa cyane n’abaturage bakivomamo amazi.
Dore uko Habyarimana Jean Damascene, umuyobozi w’Akarere ka Musanze wungirije ushinzwe ubukungu, yabwiye itangazamakuru icyo gihe…
“Kugira ngo tuvaneho ikibazo nk’iki, guhera uyu munsi, ni uko turashyiraho uburinzi; turashyiraho aba-DASSO bakazajya bagenda basimburana kugeza igihe ubushobozi bwo kuhazitira burundu buzaboneka.”
Bavuga ko bapfutswe amaso
Ikinyamakuru izubarirashe.rw gisura urusisiro kiriya kidendezi giherereyemo mu mpera z’icyumweru kirangiye, abaturage bakigaragarije ko ubuyobozi bwabapfutse amaso, uburinzi bari bemerewe babuhabwa iminsi itatu gusa ntibongera kubuca iryera.
Mukamurenzi Anathalie, umwe muri abo baturage agira ati “Izo DASSO meya yavuze twazibonye iminsi itatu gusa, kandi ubwo nabwo zazaga nka saa ine byagera saa sita zikigendera ntizigaruke. Abo bayobozi badupfutse amaso ku kibazo cy’icyo kidendezi.”
Ku rundi ruhande abaturage batangaza ko bahorana impungenge ko kiriya kizenga kizakomeza kwivugana benshi cyane ko ari cyo bavomamo kubera ko ngo nta mazi bafite bavoma abegereye.
Abarushywanubusa Speciose, umubyeyi waganiriye n’iki kinyamakuru ariho avoma muri kiriya kidendezi, yagize ati “Tuvoma kure cyane kuburyo ijerekani itugeraho ku mafaranga 150, ni ahantu tugenda isaha n’igice; bituma rero tuza kwivomera hano.”
Icyo Akarere ka Musanze kavuga..
Habyarimana Jean Damascene aganira n’izubarirashe.rw kuri uyu wa Mbere yatunguwe no kubwira n’umunyamakuru ko uburinzi bwashyizwe kuri kiriya kidendezi bwahagaze maze avuga ko agiye guhita avugisha ukuriye DASSO mu Karere ka Musanze akumva aho ikibazo kiri.
Hagataho uyu muyobozi avuga ko ikibazo cya kiriya kidendezi ‘gihangayikishije’ kandi ko kiterangagijwe, akaba agaragaza ko ku wa Gatanu w’iki cyumweru intumwa z’Ikigo cy’Igihugu gishinzwe imyubakire (RHA) zizasura Akarere ka Musanze hagasuzumwa ikibazo cya kiriya kidendezi.
Ati “Mu byo tuzaganira n’ikigo gishinzwe imyubakire dushaka ko batubwira niba nta bikorwa remezo byakorerwa muri icyo kidendezi kuko twe hari imishinga myinshi harimo ubworozi bw’amafi, tubona yakorerwamo aho kugira ngo kijye kirirwa gitwara ubuzima bw’abaturage.”
Ku kuba abaturage bavuga ko nta mazi bafite akaba ngo ari yo mpamvu ituma bavoma mu kidendezi, visi meya Habyarimana arabyamagana akavuga ko amazi ahari ko ngo ahubwo abaturage banga kuyagura.
Agira ati “Ni uguhunga igiceri kuruta uko bakabaye bumvira inama tubaha.”
Bisobanurwa ko ikidendezi cy’amazi turi kuvuga muri iyi nkuru gifite ubujyakuzimu buri hagati ya metero 30m 50cm. Abantu batatu nibo bamaze kwicwa n’icyo kidendezi mu gihe abandi benshi bo ngo bagenda barohorwamo kiri hafi kubivugana.
Twitter: @Umurengezis


text:
22-06-2017 saa 07:39' | By Vincent Nsengiyumva | Yasomwe n'abantu
12412 | Ibitekerezo
5
Umuvugabutumwa ufite uburwayi budasanzwe bwo ku ruhu witwa Sylvester Karanja wo mu gace ka Nyeri muri Kenya, yatanze ubuhamya bw’ibyamubayeho birimo n’uburyo ababyeyi be bamujugunye kubera uburwayi abana nabwo, maze bikora ku mitima ya benshi.
Uyu muvuga butumwa uvuga ko ubu burwayi abumaranye imyaka myinshi cyane, ngo yashatse no kwiyahura kubera agahinda yaterwaga no kuba wenyine kandi afite umuryango, ariko ngo ijwi ry’Imana riramubuza maze arabireka.
Sylvester Karanja, avuga ko yirukanwe mu muryango we n’umugabo wa nyina maze ajya kwibanira na Sekuru nawe wari ushaje cyane akaba ariho yamaze imyaka myinshi y’ubuzima bwe.
Yagize ati “ Umugabo wa mama yanyirukanye mu muryango kubera ubu burwayi, byarangoye cyane kuko n’abavandimwe banshitseho maze nsigara ndi nyakamwe nirwanaho kuri buri kmwe.”
Akomeza avuga ko hari igihe cyageze agacura umugambi wo kwiyahura ariko ntiyabigeraho maze guhera ubwo ahita yakira agakiza atangira umurimo w’ivugabutumwa aho amaze kuba umuntu ukomeye cyane muri byo.
Karanja yanavuze ko yavuye mu ishuri ubwo yari ageze mu mwaka wa Kabiri nyuma y’uko ababyeyi be barekeye kumurihira amafaranga y’ishuri.
Mu mwaka wa 2003 Sylvester Karanja yagize amahirwe yo kujya kwivuriza mu gihugu cy’Ubuhinde ariko bikomeza kwanga biba iby’ubusa.
Mu bitangaza Imana yamukoreye ngo harimo no kubona umugore ngo kuko benshi bavugaga ko nta mugore wamwemera kubera iyo ndwara yamwangije umubiri wose.
Yagize ati “ Abantu benshi bavugaga ko ntazabona umugore kubera isura yanjye isa n’iteye ubwoba. Iyo naganiraga n’abantu nabonaga bantinya abandi bagatinya kuba banyegera. Ariko nabonye umugore mwiza kandi ubereye urugo.”
Karanja yavuze ko amaze kuzengurukaibihugu byinshi bitandukanye birimo u Rwanda, Uganda na Tanzania abwiriza ubutumwa bwiza kandi abantu bagahinduka. Karanja ni umuvugabutumwa ukomeye


text:
Abamotari baravuga imyato amakoperative yababohoye ubukene
Abamotari bo mu Karere ka Huye baravuga ko mu gihe u Rwanda rwizihiza isabukuru y’imyaka 22 rwibohoye, na bo ngo batsinze ubukene babikesha kwibumbira mu makoperative.
Perezida wa COTAMOHU (Koperative y’abatwara abagenzi kuri moto i Huye), Alphonse Kubwimana, avuga ko mbere ya 2009 bari ishyirahamwe. Icyo gihe ngo nta murongo ufatika bagenderagaho, ariko nyuma yo kwibumbira mu makoperative, ngo batangiye gutera imbere mu buryo bavuga ko bushimishije.
Agira ati “Urebye twakoreraga mu kavuyo, nta n’icyo kwishyira hamwe byari bitumariye cyane. Aho twabereye koperative, kwaka inguzanyo ku banyamuryango biroroha, bakabasha kwigurira za moto.”
Kubwimana avuga ko aho babereye koperative, batangiye kwegeranya amafaranga yo kuziyubakira inzu. Ati “Ntabwo twari twarigeze dutunga amafaranga menshi kuri konti, ariko ubu dufite hafi miliyoni 40Frw. Nizimara kuba miliyoni 50Frw, tuzaka inguzanyo dutangire kubaka. Ntituzarenza 2018 tudatangiye.”
Sebarinda Jean Fidèle, umunyamuryango wa COTAMOHU, na we ati “Maze imyaka 10 ndi umumotari. Aho tubereye koperative nabonye inguzanyo ngura moto, ubu naranayigurishije ngura n’indi. Nabashije kwiyubakira inzu, mfite ubushobozi bwo gutunga umugore n’abana babiri dufitanye.”
Habimana Jean Chrysostome, Perezida wa Koperative Intambwe Motari-Huye (CIM - Huye), na we avuga ko aho babereye koperative batangiye gutera intambwe igana iterambere. Ati “Tumaze kwegeranya miriyoni 18. Nizishyika 25 tuzaka inguzanyo twubake inzu y’ubucuruzi.”
Mu gihe batarabasha kubaka, babaye bashyizeho iduka ricuruza ibyuma bisimbura ibyashaje kuri za moto. Abanyamuryango bafata ibyo bakeneye, bakishyura mu byiciro.
Mu mujyi wa Butare, hari amakoperative abiri y’abamotari: COTAMOHU na CIM - Huye. COTAMOHU ni yo yashinzwe mbere, jenoside ikirangira. Icyo gihe yari ishyirahamwe.
Abagize CIM bo bari abanyonzibaje gucibwa mu mihanda ya kaburimbo kuko ngo “batumaga habaho impanuka”, bagirwa inama yo kwiga amategeko y’umuhanda. Aho bamenyeye gutwara moto bashatse kwinjira muri COTAMOHU, basanga hasabwa umugabane munini (150000Frw), maze bishingira koperative yabo.
Ubu bishimira aho bageze. Perezida w’iyi koperative, Habimana, ati “Fata abantu bari ku magare, ubu bakaba bafite ibyuma bihinda. Hari ababa bafite ebyiri cyangwa eshatu… uko ni ugutera imbere.”
Uyu muyobozi ngo anatekereza ko n’abandi bantu bari bakwiye kwibumbira hamwe kuko kwegeranya imbaraga bibashisha abantu gukora.


text:
My special dreams
Episode ya 10
Duherukana ubwo haruwakomangaga ubundi nkihutira gukingura.Ese muracyeka arinde?
Reka dukomeze
Namaze gukingura nsanga ni papa ugarutse,nkimubona nahise mpamagara nabandi bose baza biruka , twahise tumuhobera nibyishyimo byinshi ,ubundi papa atangira kurira.
Papa: ese ubu nimwe musa gutyo bana ba ,ubu ninde wabahaye iyo myenda mwambaye koko
Twese: ni mama nako claudine
Papa: ibi nibyo yabakoreye koko? Nange ngo musigiye abana naho ninko kubasigira inzoka.
.
Ubwo papa yahise yiruka afata claudine numujinya mwinshi,amusohora hanze arangije aramutwereka
Papa: reba abana nagusigiye uko wabahinduye,nange ngo nsigiye umuntu abana ese wabikoraga ubundi uziko ntazabimenya ,ese ubundi wumvaga ko ntamuntu uzambwira?
Claudine: ese ubundi ninde ukugaruye ,ubundi utinda wazana umujinya ungana utyo ,ubundi wowe wemerewe kuza utambwiye?
.
papa : umva mbese ako gasuzuguro, wagira ngo nakimbwa nako imbwakazi yinzungu,ese wagize ngo wabakoreshaga ntawe ubareba?
Claudine: Ntuntuke ntakwereka ibindimo ,nahita nkwereka ko wanyibeshyeho di
.
Ubwo bahise batangira kurwana arinako abaturanyi bahurura ,ubwo papa yakubise urushyi claudine, nawe aba aramfashe aranterura ankubita hasi ,papa aba ararakaye cyane ahita amusunika mukugwa hasi yagwiriye umuturanyi nawe ahita amusunika ,aba aguye kugiti ubundi atangira kuva tubona akuka karaheze.
.
Twahise tugira ubwoba bwinshi dutangira guhungiza tubona akuka gatangiye kugaruka ,papa ahita amushyira mumodoka amujyana kwa muganga.ubwo abaganga baramufashe bamujyana mucyumba cy’ indembe ubundi batangira kumwitaho .
Ubwo aho twari twicaye hanze twakomeje kuganiriza papa nawe yari yihebye ubona mbese ari nkirusizi kandi turi kigali.
Njye : papa gose uri umugabo uzi ukuntu uhise ukubita uriya mugore gose sinzongera kukuva iruhande ujye unkubitira na cya divine kuko nacyo cyijya kinkubita.
Divine ahita anosha ,rata ka kenny kari kubeshya papa.
Ubwo nahise ndira kubera divine yari anoshe.
Papa: aba bana basetsa nuvuye guta nyina kabisa.kenny ubaye iki ?
Njye: ni Divine unoshe
Papa: cira aha mukubite
.
Nahise mpacira ubundi papa akora kuri Divine mbona guhora.
Papa: uziko ntari nabonye ko mwambaye ibyo byenda bana ba ,muhite mujya mumodoka tujye murugo ,twagezeyo ubundi tujya muri douche,papa ajya mugikoni arateka ,ubundi tuvuye koga,papa aduha imyenda myiza ,sinzi uko nakurikiye papa mbona aratetse mpita mpamagara abandi muze murebe na papa azi guteka.
Bose baraje ubundi twese tuti uziko aribwo bwa mbere twanona papa atetse.
Papa: nibisanzwe bana ba buriya ntakazi ntazi gukora
.
Ibyo kurya byarahiye ,ubundi tujya kumeza ,ariko murabyumva papa ntiyigezarya ,twamubaza impamvu akatubwirako yaje amaze kurya.
Ubwo twamaze kurya tujya mumodoka ubundi twerekeza kwa muganga .Tumaze kuhagera ,muganga yarasohotse ati nimwe mwazanye uriya mugore ?
Twe: yego
Muganga: mupfana iki?
Papa : ni umugabo wanjye
Muganga : muze muri kariya kumba tuvugane
Twarinjiye tugezemo turicara ,ubundi muganga atangira kutubwira; ubu rero umurwayi wanyu twamwitayeho bihagije ariko, akivuga gutyo papa yahise amuca mu ijamba
Papa: ntumbwire ko nawe yapfuye
Muganga : ko umbwiye ngo gutyo se, hari nundi mwazanye apfira aha ?
Papa: erega numugore wange mukuru yaguye hano nubwo haciyemo igihe kinini.
.
Muganga: ubu rero uriya we numurame kuko haburaga akanya gato agahita apfa ,kuko yatugezeho amaraso yenda kumushyiramo
Papa: ntumbwire ko inda yavuyemo
Muganga: ndacyakomeza mwihangane simbarambira,ubwo nyine twahise tumuha amaraso ubundi atangira guhembuka ,gusa indayo yatugezemo yarangije kuvamo usibye iyanyuma yarisigayemo ubwo nayo twahise tuyimukuriramo ,ubu rero umurwayi wanyu ameze neza gusa ntarakanguka neza ,
Papa: nonese mwanyemerera nkamureba
Muganga:niwowe witwa Pascal?
Papa: ninjye muga
Muganga : rwose ntibyashoboka kuko nubwo asinziriye arimo araririmba pascal cyane ,kuburyo akubonye yahita asubira inyuma .
.
Ubwo papa yikije umutima arangije abaza muganga niba adakeneye ibyo kurya ,muganga amusubiza ko twamuha imbuto ,ubwo papa yahise aziduha ngo tuzimushyire ,tubanza kubyanga ngo atadukubita,ariko papa araduhumuriza ,natwe twanga kumusuzugura twerekezayo ,twarahageze dusanga atangiye kuvuga ,tumuha ibyo twari tumuzaniye ,ararya arangije aradushimira ati” murakoze bana ba mbonye ko mutazirikanye inabi nabagiriye gusa ntimukamere nka so gusa icyo namukorera nako reka mbireke”
.
Twatekereje icyo azamukorera ,ariko kuko twamutinyaga cyane ntawamubajije nakimwe.
Igihe cyarageze ubundi muganga arinjira duhita dusohoka ,tugeze imbere ya papa twamubwiye uko amerewe nibyo yatubwiye ,ubwo papa yitsa umutima arangije aratubwira ati:” nukubera umujinya akimfitiye gusa nzamusaba imbabazi”.
.
Tukiri muri ibyo twabonye wamuturanyi aje ubundi aradusuhuza ngiye kumuhereza akaboko mbona birananiye,ubwo nibwo nahise menya ko nababaye cyagihe claudine yantuye hasi menyako aruko amaraso yari agishyushye ,ubwo amaze gukonja,nahise mbwira papa ko ndi kubabara kurutugu ,ubwo papa ahita nanjye anjyana aho basuzumira kuribyo bitaro ,ntibatindiganije bahise banyohereza guca mucyuma.
Tugezeyo muganga ambajije icyo nabaye papa yari yambujije kugira icyo ntangaza namubwiye ko naguye ubwo nari ngiye ku ishuri .Icyuma nakinyuzemo bambwira ko nagize ikibazo cyo kuvunika igupfa ryo kukaboko ,ubwo erega biba bibaye nkabyabindi bavuga ngo aho inzovu zirwaniye ,ibyatsi nibyo bibihomberamo ,nange niko byangendekeye.
Ubwo baragiye banshyiraho isima ubundi turataha.
.
Twageze murugo papa ubona agahinda kamwishe ,adusiga aho aragenda ,agaruka atuzaniye umukozi ,ubundi natwe twongera kubaho nka mbere ,gusa narebaga icyo gisima kindiho nkumva nzihorera.
Umunsi warashize ,ubundi mugitondo turitegura tujya gusura claudine. Twagezeyo ubwo dusanga abaganga barangije kumuvura ,tubasaba uruhushya nabo ntibatwangira ,ubundi twinjira mucyumba yari arwariyemo ,akibona papa yahise yiyamira ati munkize uno mwicanyi ,noneho aranyishe weeeeee ,reba ayo macumu nimihoro azanye,akomeza ataka cyane ari nako avugaguzwa ako kanya abaganga baradusohoye basaba diane gusigara aho akaba ariwe umuba hafi ,abandi twese tugasohoka,ubwo twubahirije ibyabaganga badusabaga ,ubundi dukunja isura turasohoka.
.
Abaganga bahise basubira kumwitaho ,ubundi barangije barasohoka,batubwirako yahise agira ikibazo cy’ ihungabana ko kugihe yari kuzatahira hiyongereyeho icyumweru.
.
Papa:ko numva ari cyinshi muga ,ubuse koko uyu mutwaro nikoreye nzawutura ryari? uwamumpa byibuze nkamusaba imbabazi naruhuka.gusa nako reka nitahire ntakundi .
Muganga: ese ubundi byagenze bite ,kugeza ubwo akubona akavuga ko abonye umwicanyi ,nawe ngo uzamusaba imbabazi,ndumva ntabyumva neza,nsobanurira numve niba hari inama nakugira,cyangwa uriya sumugore wawe ukaba ahubwo ushaka kumwicira aha?
.
Papa: muga sinakubeshya ,wenda wanangira inama ,papa aratangira,…..( yamubwiye byose uko byagenze) yagiye kurangiza muganga yarize kurushya papa ,ahubwo dutangira kubahoza,nubwo nari mfite imyaka 7 ,divine afite 10 twari tumeze nkabantu bakuze cyane.
.
Muganga: rwose ikibazo cyawe ndumva kerenze ubushobozi bwacu ,kuko najya kuri police bazagufungira icyaha cyo kwica.
.
Papa: uziko aribyo muga
Muganga : none rero uzagerageze akiva hano umusabe imbabazi wenda yakubabarira ntajye kuri police.
Papa : nzagerageza,ahubwo reka dutahe nzajya nohereza ka kenny na divine bamuzanire ibyo kurya ,ubwo nzagaruka nje kumutwara icyo gihe
Muganga: mbifurije guhirwa,gusa na nyuma yibi mbere yo kubana numuntu ujye ubanza kwiga imico ye ,ubanze kumenya uwariwe.
.
Papa: wahora niki muga,ko iyo menya yari nziza ko aruko yaje nyuma.uriya mugore twahuriye mumodoka ndebye ukuntu ari mwiza ,ngirango ninako nimbere ameze,ariko naje gusanga arinyamaswa.
Muganga : nuko ntakindi wakora gusa uzirinde ,urinde nabana bawe.
.
Ubwo twasezeye kuri muganga ubundi turataha.twageze murugo turicara ,ubundi dutangira kubaza papa impamvu yatumye ahita agaruka.
Papa : buriya rero igihe nari ndi inaha nibwo nabajije abaturanyi kuko buriya ntamuntu numwe njya nizera ,ubwo bambwiye byose nange mbishyingura kumutima ,gusa nanone nkakeka ko ari amagambo y’ abantu bashaka gusenyera umuntu kabone ko ntiyumvishaga ukuntu umwana wange yakwambara ikabutura irimo amadirishya,gusa niyemeje kumenya ukuri kuri byose.
.
Twe: papa uziko uri hatari!!
Papa: hatari gusa,ubwo cyagihe nabasezeyeho ,sinagenda ahubwo mpita njya i musanze niho namaze iyi minsi yose ,kugira ngo umugore amare kumenyera ko nagiye
Twe : ubwose watekereje kuza kururiya munsi ute?
.
Papa : nyine uriya munsi buriya nahageze kumugoroba mbona ntagikoma,ubwo nahise ndara hariya inyuma yinzu ,ubundi mugitondo ibyo mwavugaga byose narabyumvaga
Twe:ko twumva ukabije kudukunda papa,ukarara hanze kubera twe?
Papa: bana ba mbakunda nkutazabarera pe,ubwo nyine yabwiye kenny kujya kuvoma mbumva nibwo nange nahise nkomanga.
.
Twese twarumiwe ,duhita duhobera papa ,ubundi dutangira kurira amarira yibyishyimo.
Ntibyatinze,ubundi turaryama ,mugitondo tujya kureba claudine na diane ,tugezeyo dusanga baganira ,natwe biradutungura ,ariko turabasuhuza.
Twaricaye ,ubundi claudine atangira kutubwira ,mwihangane bana ba ,narabababaje bihagije ,niyumvishaga ko yibuze kubababaza aribyo binezeza ariko nahaboneye isomo ry’ uko ubuzima ari bugufi ,gusa namwe mumbabarire kuko ubu nabonye isomo
.
Twatekereje niba turi kurota,twibaza niba ari claudine uvuze ayo magambo ,
Claudine: mwibitekerezaho cyane ,kuko ninjye ubisabiye imbabazi,nabagiriye nabi ,gusa mwe ntimwabyitayeho ,ahubwo mwambaye hafi,gusa nababereye umubyeyi gito mumbabarire mubikuye kumutima.
.
Twese : twakubabariye kera cyane kuko natwe twabonaga ko atari wowe ahubwo ari uwagukoreragamo.
Ubwo twese twararebanye,turahoberana duhuza ururwiro.
Bwarakeye baramusezerera ubundi papa aza kumutwara gusa yanze kujya mumodoka ya papa ubundi atega moto tubagenda inyuma ,twageze murugo ubundi twicara muri salon ,papa agize ngo atangire gusaba imbabazi ,claudine atubwira ko ananiwe ahita yerekeza muburiri.
.
Ubwo bwarakeye claudine avuga ko agiye kugura me2u ,amarayo nkisaha arangije aragaruka agezo murugo ,tujya kumeza tufata irya mugitondo ,tukiva kumeza twumva umuntu ukomanze hanze ,nihuta njya gukingura kuko ntamuzamu twari tugifite ,nkimara gukingura mbona ni …….
Ese muracyeka arinde warukomanze?
Ese murabona uyu mugore azaha imbabazi umugabowe.


text:
IBIBAZO URUBYIRUKO RWIBAZA
Nakwitwara nte ngeze mu gihe cy’amabyiruka?
“Kuba umwangavu si ibintu byoroshye. . . . Uba wumva utazi ibyo ari byo; mbese ibintu byose wumva ari bibi.”
—Oksana.
“Hari igihe nabaga nishimye, mu kanya gato nkaba ndababaye. Sinzi niba n’abandi bibabaho, ariko jye byambayeho.”
—Brian.
Igihe cy’amabyiruka gishobora gushimisha kandi kigatera ubwoba. Wakora iki kugira ngo uhangane n’iryo hindagurika?
Igihe cy’amabyiruka ni iki?
Mu gihe cy’amabyiruka umuntu ahinduka mu buryo bwihuse, haba ku mubiri no mu byiyumvo, ava mu bwana agenda aba mukuru. Icyo gihe umubiri urahinduka mu buryo bwihuse ukagira n’imisemburo ituma ugira ubushobozi bwo kubyara.
Icyakora, ibyo ntibishatse kuvuga ko ugeze igihe cyo kuba umubyeyi. Ahubwo ni ikimenyetso kigaragaza ko utakiri umwana. Iyo ugeze muri icyo kigero, hari igihe wumva wishimye cyangwa uhangayitse.
Umwitozo: Igihe cy’amabyiruka gitangira ryari? Hitamo muri iyi myaka ikurikira:
8
9
10
11
12
13
14
15
16
Igisubizo: Igihe cy’amabyiruka gishobora gutangira muri iyo myaka yose.
Ubwo rero ntuzahangayike nubona ugeze mu kigero cy’imyaka 15 nta hinduka urabona, cyangwa ngo uhangayikishwe n’uko iryo hinduka ritangiye kukubaho uri munsi y’imyaka 10. Umubiri wawe ni wo ugena igihe uzatangirira igihe cy’amabyiruka; wowe nta cyo wabikoraho.
Ihinduka riba ku mubiri
Ihinduka rikomeye riba ku muntu mu gihe cy’amabyiruka ni uko umubiri we ukura vuba vuba. Ikibazo ni uko ibice bigize umubiri wawe byose bidakurira rimwe. Ntugatangazwe n’uko hari igihe ukora ibintu mu buryo bugoramye. Humura, bizagera aho bishire.
Ibindi bintu bihinduka ku mubiri mu gihe cy’amabyiruka.
Ku bahungu:
Imyanya ndangagitsina irakura
Bamera ubucakwaha, insya n’ubwanwa
Bahindura ijwi
Igitsina gifata umurego batabishaka kandi bakiroteraho
Ku bakobwa:
Bapfundura amabere
Bamera ubucakwaha n’insya
Bajya mu mihango
Ku bahungu no ku bakobwa:
Umubiri ugira impumuro yihariye iterwa n’icyuya cyivanga na mikorobe
Icyo wakora: Kugira ngo urwanye iyo mpumuro, jya ukaraba kenshi kandi witere parufe.
Ibiheri byo mu maso biterwa na mikorobe zifatirwa mu mvubura.
Icyo wakora: Nubwo ibyo biheri bidapfa gukira, gukaraba mu maso kenshi no gukoresha ibintu bisukura uruhu byabugenewe bishobora kugufasha.
Ihinduka riba mu byiyumvo
Imisemburo yiyongera cyane ituma umubiri uhinduka mu gihe cy’amabyiruka, ishobora kugira ingaruka ku byiyumvo byawe. Ushobora no kugira ibyiyumvo bihindagurika.
“Umunsi umwe uba urira, undi ukaba umeze neza. Umunota umwe uba urakaye, undi ukaba wigunze mu cyumba cyawe wihebye.”
—Oksana.
Abakiri bato benshi bageze mu gihe cy’amabyiruka bahangayikishwa cyane n’uko abandi bababona, bakumva ko ari nk’aho buri wese abareba. Iyo hakubitiyeho ko n’umubiri wabo uba urimo uhinduka cyane, birushaho kuzamba.
“Maze gukura, nagendaga nubitse umutwe kandi nkambara amashati manini. Nubwo nari nzi ko umubiri wanjye urimo uhinduka, numvaga ntatuje kandi binteye isoni. Numvaga bidasanzwe.”
—Janice.
Ikintu gikomeye uhindukaho mu byiyumvo, ni uko uhindura uko wari usanzwe ubona abo mudahuje igitsina.
“Kera numvaga ko abahungu bose batesha umutwe, ariko noneho natangiye kubona ko bamwe muri bo ari beza. Ndetse numva ko ngize uwo nkunda nta cyo byaba bitwaye. Inkuru z’abantu bakundana ni zo zatangiye kunshishikaza.”
—Alexis.
Iyo bamwe mu bakiri bato bageze mu gihe cy’amabyiruka, bumva bakunze abo bahuje igitsina. Ibyo nibikubaho ntuzumve ko uri mu rwego rw’abantu baryamana n’abo bahuje igitsina. Akenshi ibyo byiyumvo bigenda bishira.
“Kubera ko nakabyaga kwigereranya n’abandi bahungu, natangiye kumva mbakunze. Maze kwigira hejuru ho gato ni bwo natangiye gukunda abakobwa. Kumva ko nakunda uwo duhuje igitsina byanshizemo rwose.”
—Alan.
Icyo wakora
Jya ushyira mu gaciro. Mu by’ukuri ihinduka rikubaho mu gihe cy’amabyiruka uba urikeneye. Amagambo Dawidi yavuze ashobora kuguhumuriza. Yaravuze ati “naremwe mu buryo butangaje buteye ubwoba.”
—Zaburi 139:14.
Jya wirinda kwigereranya n’abandi kandi ntugahore uhangayikishije n’uko usa. Bibiliya iravuga iti “abantu bareba ibigaragarira amaso, ariko Yehova we akareba umutima.”
—1 Samweli 16:7.
Jya ukora imyitozo ngororamubiri kandi uruhuke bihagije. Gusinzira bihagije bizakurinda kurakazwa n’ubusa, guhangayika n’umunaniro.
Ntukajye wemera ibitekerezo bibi byose witekerezaho. Ese koko abantu bose barakwitegereza? Nubwo abantu bagira icyo banenga ku mubiri wawe, ntukabitindeho cyane. Bibiliya iravuga iti “ntukerekeze umutima wawe ku magambo yose abantu bavuga.”
—Umubwiriza 7:21.
Itoze gutegeka irari ry’ibitsina hato ritazagutegeka. Bibiliya iravuga iti “muhunge ubusambanyi. . . . Usambana aba akoreye icyaha umubiri we bwite.”
—1 Abakorinto 6:18.
Jya ushaka umuntu muganira, yaba umubyeyi wawe cyangwa undi muntu mukuru wizeye. Ni byo koko mu mizo ya mbere ushobora kumva biguteye ipfunwe. Ariko inama bazakugira zizakugirira akamaro.
—Imigani 17:17.
Umwanzuro: Igihe cy’amabyiruka ntikiba cyoroshye. Ariko nanone umuntu aba atangiye gukura mu buryo bw’umubiri, mu byiyumvo no mu buryo bw’umwuka.


text:
Uyu mwaka w’2017 utangiye, utangiranye udushya. Tumwe dutangiye kugaragara nta n’iminsi irashira. Hari bamwe mu batakekwagwa namba ko bajya mu ruhando rwa politiki batangiye kwigaragaza (umunyamakuru n’umwanditsi w’ibitabo Philippe Mpayimana amaze gutangaza ko agiye guhatanira umwanya w’umukuru w’igihugu mu matora ateganijwe mu kwezi kwa munani), hakaba n’abandi bamaze igihe barabitangaje ariko bagakumirwa n’ubutegetsi bwa gisirikari bwa Paul Kagame none ubu bakaba bavugaga ko bishimiye ihumure bahawe na nyir’ukubakumira (Padiri Thomas Nahimana n’ishyaka rye Ishema) kandi ko bidapfa bidapfusha bazasesekara mu Rwanda bitarenze ku itariki ya 23 z’uku kwezi kwa mbere, mu mugambi wo guharanira impinduka mu miyoborere y’igihugu no mu gushakira imibereho myiza abanyarwanda.
Abandi bari mu mashyaka anyuranye ari hirya no hino mu mahanga, bagiye batanga ubutumwa ku barwanashyaka babo no ku banyarwanda muri rusange bwo kurushaho gukanguka no guhirimbanira uburenganzira bwabo bwo kugira ijambo ku miyoborere y’igihugu n’uburenganzira ntavogerwa ku byabo cyangwa imitungo yabo.
N’ubwo tutaramenya neza uku uyu mwaka uzagenda n’uko uzarangira, ntagushidikanya ko uduhishiye byinshi tuzagenda tubona tukanavumbura gahoro gahoro. Aha buri wese asabwe kuba maso, kujyana n’ibihe no kwitoza gushishoza no gusesengura ibyo azumva cyangwa azabona muri uyu mwaka wose w’2017. Ikitubereye ariko inshoberamahanga muri byose ni ukumenya ibizahinduka mu ibyo ukuri n’uburyo bizahinduka haba muri politiki, mu mibereho ndetse no muri rusange mu buzima bw’abanyarwanda.
Mu rwego rw’ itangazamakuru, ikinyamakuru cyanyu, « UMUNYAMAKURU.COM » kizarushaho kubagezaho amakuru n’ibiganiro binyuranye, cyane cyane ibijyanye politiki, n’ibijyanye n’imibereho y’ abaturage muri rusange. Icyo umuntu ukunda igihugu cye yakifuriza, ni uko cyagira impinduka nziza kuri buri wese.
Ubwanditsi bw’ikinyamakuru »UMUNAMAKURU.COM » bwifurije buri musomyi wacyo wese n’aho ari hose, buri munyarwanda wese n’uko ari kose ndetse n’inshuti z’u Rwanda aho ziri hose, kuba indashyikirwa n’uwa mbere mu guharanira amahoro, ubutabera n’ukwishyira ukizana.
Twifurije buri wese kuba mu ba mbere mu guharanira ubwisanzure mu bitekerezo, kuba inkwakuzi mu kwamaganira kure akarengane, kurwanya ikibi icyo aricyo cyose n’aho kiri hose no mu guteza imbere umuco w’ubworoherane no kuwimakaza. Tubifurije mwese, umwaka mushya muhire w’2017: uzababere uw’amahoro n’amahirwe mu byo mukora n’ibyo mwifuza kugeraho byose. Tuzabe twese umusemburo w’ubworoherane n’inkingi-mwikorezi z’ukwishyira ukizana n’ubwisanzure mu bitekerezo.
Ubwanditsi


text:
TWIGANE UKWIZERA KWABO | TIMOTEYO
“Umwana wanjye mu Mwami, uwo nkunda kandi w’indahemuka”
SA N’UREBA Timoteyo avuye mu rugo, ahanze amaso imbere ye nta gukebaguza. Ari kumwe na bagenzi be, kandi baragenda bamunyuza ahantu asanzwe azi. Icyakora baragenda bitarura umugi w’iwabo witwa Lusitira, uri hakurya aho ku gasozi. Timoteyo aragenda atekereza ukuntu nyina na nyirakuru bamwitegerezaga, bakamusezeraho bafite ikiniga ariko nanone bakumva abateye ishema. Abo babyeyi baribajije bati “ese mama, arahindukira adusezereho bwa nyuma?”
Icyo gihe Pawulo yari kumwe na Timoteyo, akajya agenda ahindukira akitegereza Timoteyo maze akamwenyura. Yari azi ko Timoteyo yari agifite isoni, ariko yashimishwaga n’uko uwo musore yarangwaga n’ishyaka. Timoteyo yari akiri muto, kuko yari afite imyaka igera kuri 20. Yubahaga Pawulo cyane kandi akamukunda. Icyo gihe Timoteyo yari inyuma y’uwo mugabo w’indahemuka kandi w’umunyamwete, bari mu nzira ibajyana kure y’iwabo. Mu ngendo zabo bagombaga kugenda n’amaguru cyangwa bagakoresha ubwato, kandi bahuraga n’ingorane nyinshi. Nta cyizere Timoteyo yari afite cyo kuzongera gusubira iwabo.
Ni iki cyatumye uwo musore ahitamo kujyana na Pawulo? Kwigomwa bene ako kageni byari kuzamugirira akahe kamaro? Ni irihe somo twavana ku kwizera yagaragaje?
YATANGIYE KWIGISHWA MU “BWANA BWE”
Reka dusubize amaso inyuma, turebe uko byari byifashe mbere y’imyaka ibiri cyangwa itatu mu mugi wa Lusitira, uko bigaragara akaba ari ho Timoteyo yavukiye. Uwo mugi wari muto, udahambaye, ukikijwe n’ikibaya kinese. Abantu baho bashobora kuba barumvaga ikigiriki, ariko bivugiraga ururimi rwabo kavukire rw’urunyalukawoniya. Umunsi umwe, uwo mugi wari usanzwe utuje wumvikanyemo urusaku. Abamisiyonari babiri b’Abakristo, ari bo Pawulo na Barinaba, bari bawugezemo bavuye mu wundi mugi munini wari hafi aho wa Ikoniyo. Igihe barimo babwiriza, Pawulo yarebye umugabo wari waramugaye ibirenge, abona ko yari afite ukwizera nyakuri, maze amukiza mu buryo bw’igitangaza!—Ibyakozwe 14:5-10.
Benshi mu bari batuye i Lusitira bemeraga ibyavugwaga mu migani, ko kera imana zaho ziyoberanyaga zikihindura abantu, zikaza muri ako gace. Ni yo mpamvu abantu bitiriye Pawulo ikigirwamana cyitwa Herume, naho Barinaba bamwitirira icyitwa Zewu. Abo Bakristo bombi bicishaga bugufi, bashoboye kubuza abo abantu kubatambira ibitambo, nubwo byabagoye.—Ibyakozwe 14:11-18.
Icyakora bamwe mu bari batuye i Lusitira ntibumvaga ko bari basuwe n’izo mana zivugwa mu migani. Bumvaga ko basuwe n’abantu basanzwe, bari babazaniye ubutumwa bwiza. Muri abo bantu harimo Umuyahudikazi witwaga Unike wari ufite umugabo w’umugiriki, * hamwe na nyina Loyisi. Bombi bateze amatwi ubutumwa bwa Pawulo na Barinaba bashishikaye cyane kandi bishimye. Icyo gihe, Abayahudi b’indahemuka bari bagiye kumva ubutumwa bifuzaga cyane, buvuga ko Mesiya yari yaraje kandi ko yashohoje ubuhanuzi bwinshi bwamuvuzweho mu Byanditswe.
Tekereza ukuntu Timoteyo yumvise ameze igihe Pawulo yabasuraga! Timoteyo yari yaratojwe gukunda Ibyanditswe Byera by’Igiheburayo kuva mu bwana bwe (2 Timoteyo 3:15). Timoteyo, nyina na nyirakuru babonaga ko ibyo Pawulo yabigishaga ku bihereranye na Mesiya byari ukuri. Tekereza kuri wa muntu wari waramugaye ibirenge! Timoteyo ashobora kuba yarakundaga kumubona ku mihanda y’i Lusitira. Icyo gihe, ni bwo yari amubonye ku ncuro ya mbere agenda. Ntibitangaje rero kuba Unike na Loyisi bari barahindutse Abakristo, na Timoteyo akaza kugera ikirenge mu cyabo. Muri iki gihe, ababyeyi bashobora kwigira byinshi kuri Loyisi na Unike, bakabera abana babo urugero rwiza.
TUGOMBA KUNYURA “MU MIBABARO MYINSHI”
Abahindutse abigishwa ba Kristo mu mugi wa Lusitira, bagomba kuba barishimiye cyane kumenya ko bari kuzabona imigisha myinshi. Ariko nanone biboneye ko kuba Umukristo hari icyo byari kubasaba kwigomwa. Abayahudi bari bakomeye ku idini baturutse muri Ikoniyo no muri Antiyokiya baza mu mugi wa Lusitira, maze bashishikariza abantu baho kurwanya Pawulo na Barinaba. Bidatinze, imbaga y’abantu b’abanyarugomo birukankanye Pawulo bamutera amabuye, yitura hasi. Baramukurubanye bamujugunya hanze y’umugi, bamusiga aho bibwira ko yapfuye.—Ibyakozwe 14:19.
Icyakora Abakristo b’i Lusitira bamusanze aho yari ari, maze baramukikiza. Igihe Pawulo yakoraga iyo bwabaga agahaguruka agahita asubira i Lusitira, byarabahumurije cyane. Bukeye bwaho, Pawulo na Barinaba bakomereje umurimo wo kubwiriza mu mugi wa Derube. Bamaze guhindura abantu batari bake abigishwa, bahaze amagara yabo basubira i Lusitira. Bari bagiye gukorayo iki? Iyo nkuru ikomeza igira iti “bakomeje abigishwa, babatera inkunga yo kuguma mu kwizera.” Sa n’ureba Timoteyo ateze amatwi yitonze, igihe Pawulo na Barinaba basobanuriraga abo Bakristo ko kugira ngo bazabone imigisha ihebuje, hari icyo byari kubasaba kwigomwa. Baravuze bati “tugomba kwinjira mu bwami bw’Imana tunyuze mu mibabaro myinshi.”—Ibyakozwe 14:20-22.
Timoteyo yari yariboneye ukuntu Pawulo yari yarahanganye n’imibabaro myinshi, igihe yatangazaga ubutumwa bwiza abigiranye ubutwari. Ni yo mpamvu Timoteyo yari yiteze ko nakurikiza urugero rwa Pawulo, na we abantu b’i Lusitira bari kumurwanya, harimo na se ubwe. Ariko ibyo bitotezo ntibyari gutuma ahindura umwanzuro yari yafashe wo gukorera Imana. Muri iki gihe hari abakiri bato benshi bameze nka Timoteyo. Bashakisha incuti zifite ukwizera gukomeye, zishobora kubatera inkunga kandi zikabakomeza. Nubwo batotezwa, ntibibabuza gukorera Yehova.
“YASHIMWAGA N’ABAVANDIMWE”
Nk’uko byavuzwe mbere, Pawulo ashobora kuba yaragarutse i Lusitira nyuma y’imyaka ibiri cyangwa itatu. Ngaho sa n’ureba ukuntu abari bagize umuryango wa Timoteyo bishimye cyane, igihe babonaga azanye na Silasi. Pawulo na we agomba kuba yarishimye cyane, kandi kuba yarishimye byari bifite ishingiro kuko yasanze imbuto z’ukuri yari yarabibye I Lusitira zarakuze. Loyisi n’umukobwa we Unike, bari barabaye Abakristokazi b’indahemuka, barangwaga n’ukwizera “kuzira uburyarya” (2 Timoteyo 1:5). None se byari byifashe bite kuri Timoteyo?
Timoteyo yakomeje kujya mbere mu murimo yakoreraga Imana kuva igihe Pawulo yaherukiraga kubasura. Koko rero, Timoteyo yashimwaga n’abavandimwe b’i Lusitira no muri Ikoniyo, umugi wari ku birometero 32 ugana mu majyaruguru ashyira uburasirazuba (Ibyakozwe 16:2). Kuki yavugwaga neza aho hantu hose?
“Ibyanditswe Byera” nyina na nyirakuru bamwigishije ‘uhereye mu bwana bwe,’ byarimo inama nziza kandi z’ingirakamaro zigenewe abakiri bato (2 Timoteyo 3:15). Imwe muri zo ni igira iti “jya wibuka Umuremyi wawe Mukuru mu minsi y’ubusore bwawe” (Umubwiriza 12:1). Timoteyo amaze kuba Umukristo, yarushijeho kwiyumvisha ukuntu iyo nama ari iy’ingenzi. Yaje kubona ko uburyo bwiza kurusha ubundi bwo kwibuka Umuremyi Mukuru, ari ugutangaza ubutumwa bwiza buvuga ibya Kristo Umwana w’Imana. Isoni yari yisanganiwe zamubuzaga kuganiriza abandi zagiye zishira buhoro buhoro, maze atangira gutangaza ubutumwa bwiza buvuga ibya Yesu Kristo.
Abari bahagarariye itorero na bo babonaga ko Timoteyo yagendaga atera imbere. Nta gushidikanya ko bakozwe ku mutima no kubona ukuntu yitwaraga neza. Ibyo byagiriye abandi akamaro kandi bamwigiraho byinshi. Icy’ingenzi kurushaho, ni uko Yehova na we yabibonaga. Hari ubuhanuzi bwahumetswe buvuga ibya Timoteyo, bushobora kuba bwerekeza ku murimo yari kuzakorera amatorero menshi. Igihe Pawulo yabasuraga, yabonye ko Timoteyo yashoboraga kuzamugirira akamaro, akajya amuherekeza mu ngendo ze z’ubumisiyonari. Yabyemeranyijeho n’Abavandimwe b’i Lusitira, maze uwo musore Timoteyo bamurambikaho ibiganza, baba bamuhaye inshingano yihariye yo gukorera Yehova Imana.—1 Timoteyo 1:18; 4:14.
Dushobora gutekereza ko Timoteyo agomba kuba yarumvise iyo nshingano imurenze kandi ikamutera ubwoba. Nyamara yari yiteguye gukora uwo murimo neza. * Ariko se, se wa Timoteyo yari kwakira ate iby’uko uwo musore yari agiye kuba umukozi w’Imana ugenda asura amatorero? Ashobora kuba yarateganyirizaga uwo mwana we ibintu bihabanye n’ibyo. Nyina na nyirakuru bo babyakiriye bate? Ese bumvise bibateye ishema, maze bagerageza kubihisha kugira ngo Timoteyo adahura n’akaga? Birumvikana ko ari ko bagomba kuba barabigenje.
Nk’uko twabivuze mu ntangiriro y’iyi ngingo, Timoteyo yafashe umwanzuro wo kujya akorana ingendo n’intumwa Pawulo. Uko yagendaga asiga inyuma umugi wa Lusitira, ni na ko yagendaga agera ahantu atazi, kure y’iwabo. Amaherezo nyuma y’urugendo rw’umunsi wose, abo bagabo uko ari batatu bageze muri Ikoniyo. Ni bwo Timoteyo yatangiye kubona uko Pawulo na Silasi bahaga abantu amabwiriza bari bahawe n’inteko nyobozi yakoreraga i Yerusalemu, kandi bagakomeza ukwizera kw’Abakristo bo muri Ikoniyo (Ibyakozwe 16:4, 5). Icyakora inzira yari ikiri ndende.
Nyuma yo gusura amatorero y’i Galatiya, abo bamisiyonari bataye imihanda y’i Roma migari ishashemo amabuye, bambukiranya akarere ka Furugiya, berekeza mu majyaruguru, hanyuma baza gukomereza mu burengerazuba. Umwuka w’Imana wabajyanye i Tirowa, nuko barakomeza bafata ubwato berekeza i Makedoniya (Ibyakozwe 16:6-12). Aho ni ho Pawulo yaboneye ko Timoteyo amufitiye akamaro, maze we na Silasi abasiga i Beroya (Ibyakozwe 17:14). Hari n’igihe yohereje Timoteyo wenyine mu mugi wa Tesalonike. Timoteyo agezeyo yiganye urugero rwiza yari yarahawe, maze akomeza ukwizera kw’Abakristo baho b’indahemuka.—1 Abatesalonike 3:1-3.
Nyuma yaho Pawulo yagize icyo avuga kuri Timoteyo agira ati “nta wundi mfite ufite umutima nk’uwe, uzita by’ukuri ku byanyu” (Abafilipi 2:20). Ariko ibyo ntibyapfuye kwizana gutya gusa. Kugira ngo Timoteyo ashimwe atyo, byamusabye kurangwa n’umwete mu murimo, kwicisha bugufi no kwihangana mu gihe ahanganye n’ibigeragezo. Ni ukuri, yabereye urugero rwiza abakiri bato. Rubyiruko, mujye muzirikana ko ahanini ari mwe mwihesha izina ryiza. Mufite amahirwe menshi yo kubigeraho, igihe cyose muzashyira Yehova Imana mu mwanya wa mbere, mukubaha abandi kandi mukagira imico myiza.
“UKORE UKO USHOBOYE KOSE UNGEREHO BIDATINZE”
Timoteyo yamaze imyaka igera kuri 14 akorana umurimo wo kubwiriza n’incuti ye Pawulo. Basangiye akabisi n’agahiye (2 Abakorinto 11:24-27). Hari n’igihe Timoteyo yigeze gufungwa azira ukwizera kwe (Abaheburayo 13:23). Nanone, na we yakundaga abavandimwe urukundo nyakuri kimwe na Pawulo. Ni yo mpamvu Pawulo yamwandikiye ati “nibuka amarira yawe” (2 Timoteyo 1:4). Uretse n’ibyo kandi, Timoteyo na we yari yaritoje ‘kurirana n’abarira,’ kandi yishyiraga mu mwanya w’abandi kugira ngo abone uko arushaho kabahumuriza no kubakomeza (Abaroma 12:15). Mu by’ukuri, twese twagombye kumwigana.
Ntibitangaje rero kuba Timoteyo yaravuyemo umugenzuzi w’Umukristo mwiza cyane. Pawulo ntiyamuhaye inshingano yo gusura amatorero no kuyakomeza gusa, ahubwo yanamuhaye inshingano yo gushyiraho abasaza n’abakozi b’itorero bujuje ibisabwa.—1 Timoteyo 5:22 .
Pawulo yakundaga Timoteyo cyane, akamugira inama za kibyeyi kandi z’ingirakamaro. Yamugiriye inama yo gukoresha neza impano yari afite, bityo agakomeza kujya mbere (1 Timoteyo 4:15, 16). Yanamushikarije kutemera ko ubusore bwe, wenda n’isoni yari yarivukaniye, bimubuza gushikama no kurwanirira icyiza (1 Timoteyo 1:3; 4:6, 7, 11, 12). Pawulo yanamugiriye inama yari kumufasha guhangana n’indwara y’igifu yari yaramuzengereje.—1 Timoteyo 5:23.
Igihe Pawulo yamenyaga ko yari hafi kwicwa, yoherereje Timoteyo ibaruwa ya nyuma, yarimo amagambo akora ku mutima agira ati “ukore uko ushoboye kose ungereho bidatinze” (2 Timoteyo 4:9). Pawulo yakundaga Timoteyo cyane, ku buryo yamwise ‘umwana we mu Mwami, uwo akunda kandi w’indahemuka’ (1 Abakorinto 4:17). Ntibitangaje rero kuba icyo gihe yarashakaga ko Timoteyo amuba hafi. Birakwiriye ko buri wese muri twe yibaza ati “ese abandi banshakiraho ihumure iyo bafite ibibazo?”
Ese Timoteyo yashoboye kumugeraho bidatinze? Ntitubizi. Icyo tuzi ni uko yahoraga yiteguye gukora uko ashoboye kose kugira ngo ahumurize Pawulo n’abandi kandi abakomeze. Mu buzima bwe bwose yaranzwe no gukora ibihuje n’izina rye, risobanurwa ngo “umuntu uhesha Imana icyubahiro.” Nimucyo twese twigane urugero rwiza rw’ukwizera Timoteyo yadusigiye.
^ par. 9 Reba ingingo igira iti “Ese wari ubizi?” iri muri iyi gazeti.
^ par. 20 Timoteyo yemeye no gukebwa igihe Pawulo yabimusabaga. Ibyo ntibyatewe n’uko Abakristo babisabwaga, ahubwo ni uko Pawulo yagira ngo Abayahudi batanga gutega Timoteyo amatwi, bitwaje ko se yari umunyamahanga utarakebwe.—Ibyakozwe 16:3.